अक्षत: September 2014\nस्वर्ग एक स्वप्निल संसार है। सभी सुख सुविधाओं से युक्त और रोजमर्रा की खटपट से मुक्त जीवनयापन की एक आदर्श व्यवस्था। स्वर्ग विकास प्रक्रिया की चरम अभिव्यक्ति है। स्वर्ग से जुड़ा एक मजेदार तथ्य यह भी है कि सम्पूर्ण मानवता आजतक किसी सार्वभौमिक स्वर्ग का निर्माण नहीं कर सकी है। दुनिया के अलग-अलग हिस्सों के आकाश में स्वर्ग के अलग-अलग माॅडल काम करते हैं। धार्मिक साहित्य में स्वर्ग की अलग अलग कल्पनाएं मिलती है। स्वर्गों का तुलनात्मक विश्लेषण करने से यह स्पष्ट होता है कि उनकी अंतर्वस्तु में व्यापक भिन्नता है। तिब्बतियों के स्वर्ग में कभी भी ठंड नहीं पड़ती। उनका स्वर्ग एक वातानुकूलित अंतरिक्ष स्टेशन जैसा होता है। भारतीयों के स्वर्ग में शीतल मंद बयार बहती रहती है और स्वर्गवासी जीवों के पास अप्सराओं का नृत्य देखने के अतिरिक्त और कोई काम ही नहीं होता। अरबों के स्वर्ग में विभिन्न लजीज व्यंजन वातानुकूलित परिवेश में उपलब्ध रहते है। स्वर्गांे में यह असमानता भौगोलिक परिवेश के कारण पैदा हुई हैं। सभी स्वर्गाे में भौगोलिक कठिनाइयों के लिए कोई स्थान नहीं होता।\nस्वर्ग की कल्पनाएं प्रत्यक्ष अथवा अप्रत्यक्ष रुप से विकास प्रक्रिया की भौगोलिक सीमाबद्वता की तरफ भी संकेत करती हैं। और यह एक सत्य भी है कि विकास के मानक- स्वरुप और उसकी व्यवस्थागत अभिव्यक्ति को लेकर वैश्विक स्तर पर कभी भी सर्वसम्मति नहीं बन पायी है। कालप्रवाह किसी विशेष भूखण्ड के लिए प्रासंगिक विकास माॅडल को किसी अन्य भूखण्ड के लिए व्यर्थ साबित करता रहा है। इसी कारण समाज के व्यवस्थाकारों ने भी विकास की प्रक्रिया में ‘स्थानीयता ’ को एक चरम मूल्य माना और भूखण्ड विशेष में प्रकृति और प्रज्ञा के बीच संवाद से उत्पन्न मूल्यों के आधार पर विकास के स्थानीय पैमाने गढने के प्रयास किए ।\nस्थानीयता और विकास माॅडल का यह सहज संबंध बाजारु वैश्वीकरण की प्रक्रिया के कारण टूटने के कगार पर पहुंच गया है। वैश्वीकरण की प्रक्रिया को सबसे बड़ी चुनौती स्थानीयता ही पेश करती है। यह चुनौती कभी स्वदेशी के रुप में, कभी भाषा और लोकसंस्कृति के सरंक्षण तथा कभी स्थानीय रोजगार मुहैया कराने के लिए चलने वाले आंदोलनों के रुप में सामने आती है। इसी कारण वैश्वीकरण की प्रक्रिया ‘स्थानीयता’ के तत्व को एकसिरे से नकारने की कोशिश करती है। तथाकथित ‘काॅस्मोपालिटन ंथिंकर’ स्थानीय विशेषताओं और जरुरतों की चर्चा करने से भी परहेज करते हैं। स्थानीयता को संकुचित मानसिकता का पर्याय बनाने की कोशिशें होती हंै। वैश्वीकरण की वर्तमान प्रकिया की यह दृढ मान्यता है कि पूंजी, उत्पाद और सूचना के साथ व्यवस्थाओं का भी आयात-निर्यात किया जा सकता है। सबल की व्यवस्था सर्वत्र की व्यवस्था बनायी जा सकती है ।\nस्थानीयता को हाशिये पर धकेलने की कोशिशें शीतयुद्ध काल से प्रारंभ होती है। पंूजीवाद और माक्र्सवाद दोनों स्थानीय अद्वितीयता के सिद्धांत पर विश्वास नहीं करते। पूंजीवाद उपभोक्तावादी जीवनशैली को रोपने के लिए तो माक्र्सवाद अपनी विचारधारा को थोपने के लिए ‘लोक व्यवस्था’ ढहाते हैं। स्थानीयता से उपजे सांस्कृतिक मूल्यों का संहार करते हैं। लेकिन शीतयुद्ध के दौरान दोनों विचारधाराओं के संघर्षरत होने के कारण स्थानीयता के उन्मूलन की गति मंद थी। शीतयुद्ध की समाप्ति के बाद इस प्रक्रिया ने गति पकडी। माक्र्सवाद को जमींदोज करने के बाद अमेरिका और योरोपीय देश वैश्विक स्तर पर यह अवधारणा स्थापित करने में एक हद तक सफल रहे कि विकास का एक सार्वभौमिक माॅडल हो सकता है।\nवैश्विक वित्तीय संस्थाओं के सलाहकारों ने नीतिनियंताओं को समझाया कि उपभोक्तवादी जीवनशैली तथा बाजारवादी व्यवस्था इस विकास के वैश्विक माॅडल के आधार बन सकते है। संरचनागत समायोजन जैसी नीतियों के जरिए राष्ट्रीय सम्प्रभुता का अतिक्रमण किया गया। विश्व बैंक, अंतर्राष्ट्रीय मुद्रा कोष ने अमेरिकी माॅडल को पूरी दुनिया पर थोपने की कोशिश की । लगभग दो दशकों तक इस विकास माॅडल की विसंगतियों के खिलाफ उठने वाली हर आवाज को बडी सफायी के साथ दबा दिया गया । और बाजारवादी तथा उपभोक्तावादी व्यवस्था का निर्यात पूरी दुनिया को अनवरत रुप से जारी रहा ।\n2008 में आयी वैश्विक मंदी ने उपभोक्तावादी -बाजारवादी विकास की उत्कृष्टता और वैश्विक स्वीकार्यता पर पहली बार गंभीर सवाल खड़े किए। आर्थिक चिंतकों को यह अहसास हुआ कि अपनी जन्मस्थली में ही असफल साबित होने वाला यह विकास माॅडल पूरी दुनिया के लिए स्वीकार्य कैसे हो सकता है? 2011 की यूरोपीय मंदी ने इस विकास माॅडल की विसंगतियों और खतरों के बारे में फिर से पूरी दुनिया का ध्यान आकर्षित किया है।‘ आक्यूपायी वालस्ट्रीट’ जैसे आंदोलनों की बढ़ती स्वीकार्यता वर्तमान विकास माॅडल के प्रति बढते असंतोष की तरफ संकेत करती है। वर्तमान विकास माॅडल को अपनी जन्मस्थली में ही चुनौती मिलने लगी है। नए विकास माॅडलों की सम्भावित रुपरेखाओं पर चर्चा हो रही है।\nशताब्दियों में एकाधबार ही ऐसे मौके आते हैं जब पूरी मानवता चैराहे पर खडी हुई प्रतीत होती है और नई राहों को गढने और उस पर आगे बढने के लिए चिंतन-मनन करती है। भविष्य उन्हीं का होता है जो महापरिवर्तन की ऐसी बेला में सक्रिय भूमिका निभाते हैं , नई राह पर चलने का साहस दिखाते हैं। दुर्भाग्य से वैश्विक स्तर पर नवविकास को लेकर चलने वाली बहस से जुडी कोई भी हलचल भारत में नहीं दिखायी पड रही है। नीतिनियंताओं से लेकर विमर्शों को प्रोत्साहन देने वाली मीडिया तक में कोई सरगर्मी नहीं दिखायी पडती। भारत को अब भी वैश्विक वित्तीय संस्थाओं द्वारा प्रदान किए गए विकास के ‘ फार्मूलों ’ के आधार पर दौडाया जा रहा है। इस दौड में कुछ फर्राटा धावक बहुत आगे निकल गए हैं , जबकि अधिकांश भारतीय लहुलूहान हैं, हांफते हुए किसी तरह अपने आपको इस दौड में बनाए हुए है।\nविकास का वर्तमान फार्मूला माॅडल समावेशी नहीं है । यह विकास के मानकों को अपनी सुविधा तथा हितों के अनुरुप परिभाषित करता है। घर पर खाने , घर के दूध-छाछ पीने की बजाय बाहर जाकर पेप्सी कोक पीने और पिज्जा बर्गर खाने की बढती प्रवृत्ति का विकास बताया जाता है। स्वस्थ रहने वाली जीवनशैली के अपनाने की बजाय चिकित्सकों और अस्पतालों की उपलब्धता को विकास बताया जाता है। किसानों की आत्महत्या और व्यापक पैमाने पर पसरी गरीबी को दरकिनार कर अरबपतियों की संख्या में मामूली वृद्धि को सम्पूर्ण देश का विकास बता दिया जाता है।\nहद तो तब हो जाती है जब फाॅूर्मला कार दौड को भी देश के विकास का एक पैमाना बताने की कोशिश की जाती है और मीडिया विकास के इस ‘फार्मूला ’ मानक को सहज स्वीकृति प्रदान करती है। विजय माल्या की धुन पर नृत्य करने वाले नर्तक इसे देश के विकास में मील का पत्थर बताते हैं। विजय माल्य इस कार्यक्रम को देशभक्ति से ओतप्रोत बताते हुए कहते हैं कि ‘‘यह मेरा हमेशा का सपना रहा है कि एक दिन यह महान देश ग्रां.प्रि. का आयोजन करे , इसलिए यह सप्ताहांत बहुत महत्वपूर्ण होगा और मुझे इस पर गर्व होगा ’। इसी तरह बुद्ध इण्टरनेशनल सर्किट के निर्माता जेपी समूह के समीर गौड ने कहा कि ‘‘ हमने यह सपना केवल अपने लिए नहीं देखा । हमें भलीभांति पता था कि इस बेहद लोकप्रिय और प्रतिष्ठित अंतर्राष्ट्रीय खेल आायोजन को भारत लाकर हम अपने देश का नाम बुलंद करने में कामयाब रहेंगे। ’’ बुद्ध इण्टरनेशनल सर्किट बनाने में जेपी समूह ने लगभग 20 अरब रुपए खर्च किए और यह दुनिया का एकमात्र सर्किट है जिसका स्वामित्व निजी हाथों में है। व्यापारिक भविश्यवक्ता भी इस आयोजन को देशभक्ति भरा कदम बताते हैं। उद्योग मंडल एसोचैम के अनुसार अगले 10 वर्षाें में फार्मूला-1 के आयोजन से 90,000 करोड का राजस्व जुटाया जा सकता है और रोजगार के 15 लाख अवसरों का सृजन किया जा सकता है। ऐसोचैम के अनुसार पहली इण्डियन ग्रां.प्री. से लगभग 10,000 करोड रुपए का राजस्व मिलेगा । मीडिया इन बाजारु दबंगों से प्रश्न नहीं पूछती , उनके कथनों को ब्रह्मवाक्य मानकर उनका प्रसार करती है। आखिर उस देश में जहां 80 फीसदी जनसंख्या अपनी रोजीरोटी चलाने के लिए हाडतोड मेहनत करती है , विकास माॅडल किसानों को आत्महत्या करने के लिए विवश करता हो , विकल्पहीनता की स्थिति जनजातियों को अराष्ट्रीय हथियारबंद गिरोह का हिस्सा बनने के लिए विवश करती हो , वहां पर फर्राटा कार दौड विकास का पैमाना कैसे बन सकती है।\nआमआदमियों की प्रति संवेदनहीनता की ऐसी मिशाल कम ही देखने को मिलती है। 1877 में महारानी विक्टोरिया को भारत की प्रथम साम्राज्ञी घोषित किए जाने पर लार्ड लिटन ने एक भव्य राजदरबार का आयोजन किया था । उस समय भारत में भयंकर अकाल पडा हुआ था। तब सम्पूर्ण भारतीय मीडिया ने लिटन के इस असंवेदनहीन रवैये की पुरजोर खिलाफत की थी। आज वैसी ही विकट स्थितियों में करोडों का तमाशा किया जाता है और मीडिया उसका विरोध करने के बजाय उसको विकास बताने में जुटा हुआ है। यह मीडिया पर पश्चिमी नजरिये का प्रभाव ही कहा जाएगा कि वह फर्राटा कार दौड को विकास का नया पडाव बताती है और दूसरी तरफ विश्व कबड्डी चैंपियनशिप की कवरेज को नगण्य कवरेज प्रदान करती है। जबकि भारतीय खेलों के लिहाज से विश्व कबड्डी चैंपियनशिप का आयोजन अधिक महत्वपूर्ण है।\nपश्चिमी प्रभाव राजनीति और अर्थनीति जैसे क्षेत्रों में टूट चुका है ,लेकिन सूचना प्रवाह पर आज भी पश्चिम का नियंत्रण है। मीडिया के क्षेत्र में पश्चिमी प्रभाव का तिलिस्म टूटना अभी बाकी है। पश्चिम मीडिया के जरिए अपने प्रभाव को बनाए रखने की अंतिम कोशिशें कर रहा है। दुनिया में विविधता , मौलिकता और सर्जनात्मकता को बनाए रखने के लिए पश्चिम के मीडियाई तिलिस्म का टूटना जरुरी है। इस तिलिस्म की कालकोठरी में कैद अलग -अलग स्वर्गो की मुक्ति के लिए भी इसका जमींदोज होना आवश्यक है। स्वतंत्रता संग्राम का व्यापक अनुभव होने के कारण भारतीय मीडिया पश्चिम के आखिरी तिलिस्म तोडने की चुनौती स्वीकार कर सकती है और चुनौती को स्वीकार करने का सबसे उचित समय यही है।\nप्रस्तुतकर्ता जयप्रकाश सिंह पर 10:40 pm कोई टिप्पणी नहीं: इस संदेश के लिए लिंक\nप्रश्न पूछना पत्रकारिता का गुणधर्म और मूलधर्म है। प्रश्न पूछना पत्रकारिता की सीमा और सामथ्र्य है। प्रश्न पूछना पत्रकारिता का एकमात्र व्यवहारिक विशेषाधिकार है। पत्रकारिता के प्रश्न राज और समाज के बीच संवादसेतु बनाते हैं। यही प्रश्न नीतिनियंताओं को टोकते हैं, रोकते हैं, सच्चाई का आईना दिखाते हैं और भविष्य का रास्ता भी बताते हैं। पत्रकारीय परिदृश्य में प्रश्न, उत्तर से भी अधिक महत्वपूर्ण बन जाते हैं। शायद इसी को ध्यान में रखकर आल्विन टाॅफलर ने कहा है कि गलत प्रश्न का सही उत्तर प्राप्त करने से बेहतर है कि सही प्रश्न का गलत उत्तर प्राप्त किया जाए। पत्रकारिता के प्रश्न,व्यवस्था -विश्लेषण के लिए एक बेहतरीन संकेतक हैं।\nलोकतांत्रिक शासनप्रणाली में पत्रकारिता के प्रश्नों का वजन और भी बढ़ जाता है। कई बार किसी एक पत्रकारीय प्रश्न से राजनीति की तस्वीर बदल जाती है। संसद में हंगामा होता है, सरकार पर खतरा मंडराता है और राजनेता ‘नो कमेंट मोड’ पर चले जाते हैं। लेकिन मई महीने के पहले सप्ताह में एक अद्भुत घटना देखने को मिली। पहली बार किसी राजनेता के सवाल से मीडिया की तस्वीर में व्यापक बदलाव देखने को मिला। पत्रकारों ने उमा भारती से निर्मल बाबा के सम्बंध में एक सवाल पूछा था। प्रश्न के उत्तर में उमा भारती ने एक दूसरा प्रश्न दाग दिया। उन्होंने कहा कि यदि निर्मल बाबा के खिलाफ अजीबोंगरीब टोटकों के जरिए कृपा बरसाने और आर्थिक अनियमितता के आरोप हैं तो उनके खिलाफ कार्रवाई होनी चाहिए। लेकिन मीडिया को अपना ध्यान अन्य पंथों में सक्रि चमत्कारी बाबाओं पर भी केंद्रित करना चाहिए। इसी संदर्भ में उन्होंने दक्षिण भारत में सक्रिय ईसाई धर्मप्रचारक पाॅल दिनाकरन का नाम लिया। उमा भारती के इस प्रतिप्रश्न ने पाॅल दिनाकरन को खबरिया चैनलों की सुर्खियों में ला दिया। अधिकांश चैनलों पर पाॅल बाबा प्राइम टाईम का हिस्सा बने। मीडिया में पहली बार तर्कशास्त्रियों के तीर मतांतरण के अभियान में संलग्न ईसाई प्रचारकों पर चले। मीडिया ने पाॅल की सम्पत्ति को खंगााला, उनके दावों की पोल खोली।\nजांच-पड़ताल के दौरान पाॅल दिनाकरन के संबंध में बहुत चैंकाने वाले तथ्य सामने आए हैं। पाॅल दिनाकरन की संपत्ति निर्मल बाबा की संपत्ति से बीस गुना अधिक है, यानी वह लगभग5हजार करोड़ की सम्पत्ति के मालिक हैं। वह स्वयं द्वारा स्थापित कारुण्य विश्वविद्यालय के कुलपति हैं। ईसाई पंथ का प्रचार-प्रसार करने वाले रेनबो टीवी चैनल के मालिक हैं। जीसस काल्स धर्मार्ध न्यास के संस्थाापक हैं। सामाजिक और शैक्षणिक क्षेत्र में वह सीशा नामक एक अन्य संस्था के जरिए सक्रिय हैं। दस देशों में उनके प्रेयर टाॅवर है। अकेले भारत में उनके 32 प्रेयर टाॅवर हंै। पाॅल दिनाकरन अपने सामूहिक प्रार्थना कार्यक्रमों का जिन विशेष जगहों पर आयोजन करते हैं, उसे प्रेयर टाॅवर कहा जाता है। यह प्रेयर टाॅवर पाॅल दिनाकरन की संस्था जीसस काल्स की संपत्ति हैं।\nलोगों के कल्याण के लिए वह प्रभु यीशु से प्रार्थना करते हैं और प्रार्थना के एवज में मोटी रकम वसूलते हैं। प्रार्थना करना उनका पैतृक धंधा है। पाॅल दिनाकरन के पिता डीजीएस दिनाकरन का भी प्रमुख व्यवसाय प्रार्थना करना ही था। डीजीएस दिनाकरन तो सशरीर स्वर्ग जाने और ईसा मसीह से प्रत्यक्ष संवाद करने का भी दावा करते थे। पाॅल दिनाकरन ने इस पैतृक धंधे का आधुनिकीकरण कर दिया है। अब आप बिना प्रेयर टाॅवर जाए और बिना चेक दिए भी उनसे प्रार्थना करवा सकते हैं। प्रार्थना करने के लिए आॅनलाइन आवेदन कर सकते हैं और उनके खाते में आॅनलाईन भी ।\nपाॅल दिनाकरन ने प्रार्थना के लिए कई श्रेणियां निधारित कर रखी हैं। उनके पास बेचने के लिए प्रार्थनाओं का एक पैकेज है। हर छोटी बडी समस्या का निदान उनकी प्रार्थनाएं करती हैं। मंत्री पद तक दिलवाने का दावा करते हैं दिनाकरन । जितनी बडी प्रार्थना , उतनी मोटी रकम । रकम मिलने के बाद पाॅल दिनाकरन प्रभु यीशु से प्रार्थना करते हैं। प्रार्थना के इस पैकेज की सबसे बडी खूबी यह है कि एक बार बिकी हुई प्रार्थना फिर वापस नहीं होती। यानी पाॅल दरबार में प्रार्थना ‘भूल चूक लेनी देनी’ के लिए कोई स्थान नहीं है।\nपाॅल दिनाकरन पर अकेले तमिलनाडु में 15 हजार से अधिक लोगों को मतांतरित करने का आरोप है। उनकी भविष्यवाणियों पर नजर डालने से स्पष्ट हो जाता है कि वह लोगों को मतांतरण के लिए प्रेरित करते हैं। उन्होंने विश्व के सभी प्रमुख देशों के बारे में भविष्यवाणियां की हैं। वह स्पष्ट रुप से कहते हैं कि ईश्वरीय शक्तियों उन्हीं पर कृपा करेंगी जो ईसाइयत के रास्ते पर चल रहे हंै। वह प्रार्थना सभाओं में ईसाइयत की शरण में अपील करते हुए भी देखे जाते हैं।\nमुद्दा यह है कि आसाराम बापू से लेकर निर्मल दरबार तक की सम्पत्ति पर सवाल उठाने वाले मीडिया की नजरें सम्पत्ति के इतने बडे साम्राज्य को क्यों नहीं देख पायी ? कहीं मीडिया ने जानबूझकर चमत्कार के इस गोरखधंधे की अनदेखी तो नहीं की ! अथवा छद्म पंथ निरपेक्षता की प्रवृत्ति मीडिया पर भी हावी हो गयी है, जो बहुसंख्यकों के मानबिंदुओं को ठेस पहुचाने को ही पंथनिरपेक्षता का पर्याय मानती है। या अन्य पंथों के चमत्कारी मठाधीशों का मीडिया प्रबंधन हिन्दू बाबाओं से बेहतर है , जिसके कारण उनसे जुडी नकारात्मक बातें मीडिया में नहीं आ पाती। यही प्रश्न उमा भारती ने मीडिया के सामने अन्य शब्दों में उठाए थे। उन्होंने कहा था कि हिन्दुओं को प्रयोग की वस्तु अथवा ‘गिनी पिग्स ’ मत बनाइए।\nचर्च के मतांतरण अभियान के परिप्रेक्ष्य में भारतीय मीडिया की भूमिका का विश्लेषण करने पर उमा के प्रश्नों के उत्तर आसानी से प्राप्त किए जा सकते हैं। 5,6,7 नवम्बर 1999 अपनी भारत यात्रा के दौरान पोप जाॅन पाॅल द्वितीय ने दिल्ली में ‘ एक्लेशिया इन एशिया ’ नामक एक दस्तावेज जारी किया था। एशिया के बिशप सम्मेलन में जारी किए गए इस दस्तावेज में तीसरी सहस्राब्दी में चर्च के उद्देश्य , उसकी भावी रणनीति पर पर प्रकाश डाला गया है। इसमें कहा गया है कि तीसरी सहस्राब्दी एशिया में ‘ आस्था की फसल’ काटने का समय है और चर्च को ईश्वर द्वारा सौंपा गया काम तब तक पूरा नहीं होगा जब तक प्रत्येक व्यक्ति ईसाई न बन जाए।\n‘एक्लेशिया इन एशिया’ में मतांतरण अभियान के लिए मीडिया का उपयोग करने की बात स्पष्ट रुप से कही गयी है। दस्तावेज कहता है कि मतांतरण के लिए भारत के प्रत्येक प्रदेश में मीडिया कार्यालय बनाए जाने चाहिए । यह दस्तावेज कैथोलिक स्कूलों में मीडिया प्रशिक्षण के जरिए ऐसे पत्रकारों को तैयार करने की भी बात कहता है जो मतांतरण के प्रति सहानुभूति रखते हों।\nमतांतरण अभियान में मीडिया की उपयोग करना चर्च की व्यापक रणनीति का एक हिस्सा है। सूचना प्रवाह को अपने अनुकूल बनाए रखने के लिए चर्च मीडिया शिक्षा से लेकर मीडिया चैनलों तक में व्यापक पूंजी निवेश करता है। चर्च का यह पूंजी निवेश मीडिया की अंतर्वस्तु को प्रभावित करता है। भारत में भी कई चैनलों के लिए कैथोलिक चर्च ने व्यापक पंूजी निवेश किया है। अब उन चैनलों पर चर्च के खिलाफ खबरें तो आ नही सकती। उनके निशाने पर तो हिंदू संत ही होंगे।\nलेकिन अब भारत में चर्च पोषित खबरिया चैनलों का एकाधिकार टूट रहा है। कुछ ऐसे स्वतंत्र खबरिया चैनल स्थापित हो चुके हैं , जिनके लिए पांथिक सीमाएं कोई महत्व नही रखती। उनके लिए दर्शक और टीआरपी ही सबकुछ है। ऐसे चैनल चर्च के नियमों के बजाय बाजार और कुछ हद तक पत्रकारिता के नियमों से संचालित होते हैं।\nउमा के सवाल से मीडिया में मचा बवाल चर्च के इशारे पर नर्तन करने वाले पत्रकारों और चर्च पोषित मीडिया घरानों के लिए यह एक अशुभ संकेत है। लेकिन भारतीय परिदृश्य में यह एक शुभ घटना है। यह घटना राजनीति और पत्रकारिता के अंतर्सम्बंधों के लिहाज से तो महत्वपूर्ण है ही । इससे भी अधिक महत्वपूर्ण इसलिए है क्योंकि यह बताती है कि अब आकाशीय सूचनाएं अपनी जमीन से जुडने लगी हैं।\nप्रस्तुतकर्ता जयप्रकाश सिंह पर 12:02 pm कोई टिप्पणी नहीं: इस संदेश के लिए लिंक\nभारतीय रजतपटल शत शरद ऋतुओं का द्रष्टा बन चुका है। वह शतायु हो गया है। आगामी 12-15 महीनों में कई तथ्य और तिथियां आपकी नजरों के सामने से बहुत बार गुजरेंगी। मसलन, प्रथम भारतीय कहानी आधारित फिल्म (फीचर फिल्म) ‘राजा हरिश्चंद्र’ है। इसके निर्माता धुंडिराज गोविंद फाल्के उपाख्य दादासाहब फाल्के थे। इस फिल्म की शूटिंग की शुरुआत 21 अक्टूबर 1912 से प्रारम्भ हुई। 21 अप्रैल 1913 को मुम्बई के ओलम्पिया हाॅल में इस फिल्म का पहला शो हुआ। यह शो पत्रकारों और बुद्धिजीवियों तक सीमित था। बाद में3मई 1913 को यह फिल्म जनसाधारण के समक्ष प्रदर्शित की गई। इन तमाम आंकड़ों को परोसने की प्रक्रिया में एक तथ्य को छुपाए जाने की प्रबल संभावना भी है। संभवतः पंथनिरपेक्षता की काली छाया और बाजार की कठोर काया का डर आंकड़ों के कारोबारियों को उस तथ्य का जिक्र करने से रोकगा, जिसने भारतीय सिनेमा के पितामह को फिल्म निर्माण के लिए अपनी भूमि और भाषा अपनाने की ललक पैदा की। वह तथ्य यह है कि इसाई मिशनरियों द्वारा संचालित मतांतरण अभियान से उपजे आक्रोश ने दादा साहब फाल्के को सिनेमा का भारतीय शिल्प गढ़ने के लिए प्रेरित किया था।\nउपलब्ध ऐतिहासिक साक्ष्यों से यह स्पष्ट हो जाता है कि मिशनरियों द्वारा सिनेमा के जरिए पश्चिमी आदर्शों को भारत पर थोपने की प्रक्रिया का प्रतिरोध करने के लिए दादा साहब ने भारतीय सिनेमा स्थापित करने के लिए प्रयास प्रारम्भ किए। यह एक स्थापित तथ्य है कि औपनिवेशिक शासनकाल में मतांतरण की प्रकिया को राज्याश्रय प्राप्त था। हिन्दू धर्मावलम्बियों को मतांतरित करने के लिए आर्थिक प्रलोभन और राजनीतिक प्रभुसत्ता दोनों को प्रयोग इसाई मिशनरियां कर रही थी। भारतीयों को मतांतरण हेतु मानसिक स्तर पर तैयार करने के लिए साहित्य वितरण जैसे पारंपरिक तरीकों के साथ सिनेमा जैसी नवीनतम माध्यमों का भी प्रयोग किया जा रहा था। इस कड़ी में वर्ष 1910 में भारत के विभिन्न हिस्सों में यीशु मसीह के जीवन पर आधारित एक फिल्म ‘ द लाइफ आॅफ क्राइस्ट’ दिखायी गयी। इसी फिल्म ने 39 वर्षीय दादा साहब फाल्के को समानांतर भारतीय सिनेमा को स्थापित करने की प्रेरणा दी। विदेशी भाव और भाषा में निर्मित इस फिल्म को दखने के बाद दादा साहब फाल्के ने यह महसूस किया कि ईसाई मिशनरियां सिनेमाई प्रभाव का उपयोग भारतीय संस्कृति के उच्छेदन के लिए कर रहीं है। उन्हें यह तथ्य समझने में भी समय नहीं लगा कि सिनेमा मनोरंजन तक सीमित नहीं है। इसमें सांस्कृतिक संरक्षण अथवा सांस्कृतिक उच्छेदन की असीम संभावनाए भी निहित हैं। उनकी दूरदृष्टि ने दीवार पर लिखी उस इबारत को भी पढ़ लिया था कि सिनेमा को भारतीय भाषा, भाव और भूमि से जोड़कर सांस्कृतिक नवचैतन्य के लिए संभावनाएं सृजित की जा सकती हैं।\nउन्होंने अपनी पहली फिल्म के लिए जिस कथावस्तु का चयन किया और उसके निर्माण के लिए जिस तरह से संघर्ष किया, उससे भी यह स्पष्ट होता है कि उनके लिए सिनेमा सांस्कृतिक संरक्षण का उपकरण था। उन्होंने किसी ऐसे भारतीय आदर्श पुरुष पर फिल्म बनाने की ठानी, जिसका भारतीय लोकमानस पर गहरा प्रभाव हो। इसके लिए उन्होंने भारतीय समाज और संस्कृति का लम्बे अरसे तक अध्ययन और अवलोकन किया। अंततः किसी आदर्श भारतीय पात्र की उनकी खोज महाराज हरिश्चंद्र पर समाप्त हुई। महाराज हरिश्चंद्र के चरित्र में निहित उदात्त नैतिक मूल्यों की स्मृति अब भी भारतीय लोकमानस में बनी हुई थी। कई नाटक कम्पनियां हरिश्चंद्र नाटक का मंचन करती थी और एक आम भारतीय में इस नाटक को जबरदस्त उत्सुकता भी थी। महात्मा गांधी ने इस बात को स्वीकार किया है ‘राजा हरिश्चंद्र’ नाटक ने उनके जीवन का बहुत प्रभावित किया है। यह स्वीकृति इस बात को साबित करती है कि सम्पूर्ण भारत में राजा हरिश्चंद्र नाटक अत्यंत लोकप्रिय था। दादासाहब फाल्के द्वारा राजा हरिश्चंद्र पर फिल्म निर्माण का निर्णय उनकी भारतीय सामाजिक सांस्कृतिक संरचना की बेहतरीन समझ का संकेतक है। दरसअसल, रजतपटल को भारतीय स्मृतिपटल से जोडने की ललक ने ही दादासाहब फाल्के को महाराज हरिश्चंद्र पर फिल्म निर्माण करने के लिए प्रेरित किया ।\nफिल्म निर्माण की बारीकियों को समझने के लिए 1 फरवरी 1912 को उन्होंने लंदन के लिए प्रस्थान किया। लंदन जाने के लिए उन्होंने अपनी बीमा पाॅलिसी और पत्नी के गहनों को गिरवी रखकर पैसे जुटाए थे। जाहिर है यह संघर्ष व्यवसायिक नहीं बल्कि सांस्कृतिक संरक्षण के लिए था। व्यवसायिक इसलिए नहीं क्योंकि उस समय भारत जैसे देश में सिनेमा के जरिए व्यवसायिक हित साधना संभव नहीं था। फिल्म बनाना एक दुष्कर कार्य था और सिनेमा देखना एक अधम कार्य। सिनेमा को उस समय इतनी हीन दृष्टि से देखा जाता था कि दादा साहब फाल्के को राजा हरिश्चंद्र के महिला चरित्रों के लिए पुरुष कलाकारों का चयन करना पड़ा था। क्योंकि उस समय आम भद्र महिला तो दूर वेश्याएं भी सिनेमा में भूमिका निभाने के लिए तैयार नहीं थीं। तत्कालीन समाज में फिल्म के शौकीनों को भी तौहीन की नजर से देखा जाता था। फिल्म देखने के शौकीन लोगों को ‘ चवन्नी छाप ’ आदम कहकर बुलाया जाता था क्योंकि उस समय मुम्बई के नावेल्टी होटल में देशी दर्शकों के लिए टिकट का मूल्य चार आने निर्धारित किया गया था। ऐसे माहौल में फिल्म निर्माण के लिए पहल कोई सांस्कृतिक व्यक्ति ही कर सकता है , व्यवसायिक व्यक्ति नहीं।\nदादा साहब फाल्के द्वारा ‘राजा हरिश्चंद्र’ के रुप में रोपा गया भारतीय सिनेमा का वह नन्हा पौधा आज एक विशाल वट वृक्ष बन गया है। एक आंकडे़ के मुताबिक भारत में 1.3 करोड़ लोग प्रतिदिन वाॅलीवुड की फीचर फिल्मों को विभिन्न माध्यमों के जरिए देखते हैं। वाॅलीवुड में औसतन 1000 फिल्में सालाना बनती हैं। जबकि हाॅलीवुड में यह आंकड़ा 600 फिल्मों तक सीमित है। इस वटवृक्ष से तमिल, तेलगु, बंगाली, भोजपुरी फिल्मों की नई जडे़ं निकल आयी हैं। बाहर से देखने पर यह वृक्ष लहलहा रहा है। प्रभाव में वृद्वि हुई है। हमारे सुख, दुख, स्वप्न, शैली और शब्द सब फिल्मों की स्क्रिप्ट और धुनों के जरिए अभिव्यक्त हो रहे हैं। लेकिन क्या प्रभाववृद्वि और व्यवसायिक सफलता रजतपटल के मूल्यांकन के एकमेव आधार बन सकते हैं। भारतीय संदर्भों में ऐसा नहीं कहा जा सकता क्योंकि दादा साहब फाल्के ने यह पर रजतपटल के शुरुआत सामाजिक सांस्कृतिक संरक्षण और सामूहिक स्मृतिपटल के पोषण के लिए की थी।\nआज की स्थिति बिल्कुल उलटी है। रजतपटल भारतीय स्मृतिपटल को पोषित करने के बजाय उसकी जडों में मट्ठा डाल रहा हैं ,उसको खरोंचकर लहूलुहान कर रहा है। आज भारतीय रजतपटल के पास पैसा और तकनीकी दोनों हैं लेकिन भारतीयता को पोषित करने वाली दृष्टि नहीं है। उसकी अंतर्वस्तु या तो बाजारु-भारतीय है अथवा विदेशी। भारतीय समाज और सांस्कृतिक वैशिष्ट्य की पहचान और अभिव्यक्ति का कोई भी प्रयास रजतपटल के चमकीले लोग नहीं कर रहे है। अभिव्यक्ति की बात तो दूर भारतीय मूल्यों को उपहास की विषयवस्तु के रुप में प्रस्तुत किया जा रहा है। चाणक्य जैसे धारावाहिक के निर्माता और रजतपटल की दुनिया भारतीयता को अभिव्यक्ति देने में सक्रिय कुछ गिने चुने लोगों में से एक डाॅ0चंद्रप्रकाश द्विवेदी आज की स्थितियों का सटीक आकलन करते हुए कहते हैं कि -\n‘‘भारतीय सिनेमा के जनक दादा साहब फाल्के के पास उस समय कई विषय रहे होंगे,लेकिन उन्होेंने अपनी फिल्म की कथा अतीत से चुनी। मतलब यह नहीं कि वे अतीतजीवी थे। उन्हें भारत के सामने एक आदर्श रखना था।उनका उद्देश्य था इस असाधारण उपकरण सिनेमा का इस्तेमाल हम समाज के लिए करें। आजादी और उससे पहले जो फिल्में हमारे यहां बनी उसमें भारत की जडें थी।भारतीय आत्मा थी।भारत के सवाल थे। उन सवालों के उत्तर देने की कोशिशें भी उनमें थी।पांचवें छठें दशक का सिनेमा भारतीय तत्वों से भरा था। परन्तु जैसे-जैसे सिनेमा का विकास होता गया , बाजार का दबाव बढता गया। हमारी कहानियां भारत से दूर होती गयीं। अब स्थिति ऐसी हो गयी है कि भारत के पात्र होत हैं और पीछे विदेशी भीड घूम रही होती है। हमारी गलियां भी अमृतसर , राजस्थान , यूपी और बिहार की नहीं रह गयीं, बल्कि अब हम गलियां भी न्यूयार्क , लंदन , शंघाई, स्पेन और कनाडा जैसे देशों की ढूंढ रहे हैं। ’’ (झंकार ,दैनिक जागरण ,5फरवरी 2012 , पृष्ठ 4)\nवर्तमान भारतीय रजतपटल में भारत और भारतीयता दोनों एकसिरे से गायब हैं। आज के रजतपटल में गोवध की समस्या नहीं है, मैली होती गंगा नहीं है, किसान आत्महत्या नहीं है, 90 करोड़ निर्धन नहीं हैं, बिजली से महरुम और ढिबरी से टिमटिमाते 10 करोड़ घर नहीं हंै, गांव की पगडंडिया नहीं हैं, हाथरस, भदोही, मुरादाबाद के हस्तशिल्पियों की दारुण दशा नहीं है। भारतीय स्मृतिपटल में रची बसी छवियां नहीं हैं, मुहावरे नहीं है। वह तो राजपथ, फ्लाईओवर, शाॅपिंगमाल्स से जगमगा रहा है। विदेशों में पिकनिक मना रहा है, बास्टर्ड कहने में इतरा रहा है और च्यूतिया कहने में लजा रहा है। उद्योगपतियों के कौशल को मसाला लगाकर दिखा रहा है। डाॅ चंद्रप्रकाश द्विवेदी इस संदर्भ में कहते हैं कि -\n‘‘ पिछले 63 सालों में भारत के विभाजन पर कितनी फिल्में बनी? उंगलियों पर गिन सकते हैं 1984 के दंगों पर कितनी फिल्में हैं? कश्मीर का सामाजिक और राजनीतिक मुद्दा हमारी फिल्मों का विषय नहीं हैं। आतंकवाद और नक्सलवाद को लेकर, भ्रष्टाचार को लेकर, आरक्षण को लेकर, रामजन्म भूमि विवाद को लेकर फिल्में नहीं बनी हैं। इतने सारे विषय देश में मौजूद हैं, परंतु हमारे फिल्मकारों को उनसे कोई सरोकार नहीं है।’’ (झंकार ,दैनिक जागरण ,5फरवरी 2012 , पृष्ठ 4)\nसर्वाधिक पीड़ादायी दृश्य यह है कि कई पीढि़यों से लोकस्मृति में घर कर चुकी छवियां और शब्द में रजतपटल पर जगह नहीं पा रहे हैं। 60 और 70 के दशक में फिल्मों के आधिकांश गाने लोकधुनों पर आधारित होते है। आज भी लोग उन्हें बडे आत्मीय भाव से गुनगुनाते हैं। नैन लडी जईहैं तो मनवा में खटक होईबै करी, चलत मुसाफिर मोह लियो रे पिजडे वाली मुनिया ,दुख भरे दिन बीते रे भइया सुख भरे दिन आयो रे, जैसी लोकधुने अब रजतपटल से लुप्तप्राय हो गयी हैं। भारतीय नाटको की परंपरा सुखांत रही है, अच्छाई के पथ पर चलने वाले नायक की विजय सुनिश्चित होती है। लेकिन अब रजतपटल पर पश्चिमी दुखांत परंपरा हावी हो रही है। अच्छाई और बुराई की रेखाएं मिट रही हैं।\nसोनचिरैया संस्था की संस्थापक और प्रख्यात लोकगायिक मालिनी अवस्थी रजतपटल पर लोकधुनों के गायब होने से काफी आहत हैं। वह रजतपटल में लोक के लिए सिमटते स्थान पर चिंता जाहिर करते हुए कहती हैं कि -‘‘स्थिति यह है कि सिर्फ गायन में ही नहीं लोक के सभी अंग -उपांग में क्षति है।लोक कलाकार के अस्तित्व से सीधे जुडा हुआ है लोक कलाओं का अस्तित्व।नक्कारा ,ताशा ,मृदंग ,झांझ,सींगी ,करताल और हुडुक जैसे वाद्य तभी तक सुरक्षित है ,जब तक कि इनके कलाकार । इन कलाओं को बचाना है तो इन लोक कलाओं को बढावा देना होगा । नई पीढी को इस अनमोल थाती से जोडना है तो लोककलाओं को अब स्कूली पाठ्यक्रम में शामिल करना होगा । यदि अपनी संस्कृति और अपने निजत्व की पहचान बनाए रखनी है तो समाज को हर हाल में नई पीढ़ी को लोक-साक्षर बनाना ही होगा।\nनिश्चय ही, वर्ण साक्षरण और ई साक्षरता से कम जरुरी नहीं है लोक साक्षरता। लोकसाक्षरता एक व्यापक शब्द है। इसका सम्बंध केवल गायन वादन से नहीं है। यह उस परंपरा से परिचय है जो भारतीय व्यक्तित्व को वैशिष्ट्य प्रदान करती है। इस परंपरा का उल्लेख किसी शास्त्रीय पोथी में नहीं है। इस परंपरा के प्राण भारतीयों के सामूहिक स्मृतिपटल में बसता है। इसी स्मृति पटल की बदौलत लाखों शब्द और छवियां समय के अवरोधों को पार करते हुए निरंतर एक पीढी से दूसरी पीढी में प्रवाहित हो रही हैं। स्मृतिपटल का चुकना भारतीयों की सबसे बडी सांस्कृतिक पराजय होगी। सामूहिक स्मृति पटल को बचाने के लिए लोकसाक्षरता आवश्यक है। यही सैकडों सालों की पराधीनता के कारण भारतीय भावभूमि पर जड जमा चुकी आत्महीनता की ग्रंथि को उखाड सकती है।\nस्मृतिपटल और रजतपटल के बीच स्वस्थ संवाद स्थापित कर लोकसाक्षरता को बढाया जा सकता है , यह सवंाद स्मृतिपटल के संरक्षण के लिए भी आवश्यक है। इसके लिए रजतपटल पर सांस्कृतिक समझ वाले लोगों की सक्रियता बढनी आवश्यक है। भारत में व्यवस्था परिवर्तन के आकांक्षी व्यक्तियों को भी रजतपटल को हल्के में लेने और उससे दूर रहने की प्रवृत्ति परिवर्तित करने होगी। जो रजतपटल प्रतिदिन 1.3 करोड भारतीयों तक पहुंचता है ,उन्हें हंसाने -रुलाने की क्षमता रखता है,युवावर्ग जिससे सर्वाधिक प्रभावित होता हो ,उसको नजरंदाज कर व्यवस्था परिवर्तन की रुपरेखा कैसे तय की जा सकती है? क्या श्री रामजन्म भूमि आंदोलन की सफलता में श्री रामानंद सागर कृत रामायण के योगदान को एकदम से नकारा जा सकता है। रजतपटल पर सांस्कृतिक व्यक्तियों की सक्रियता समय की मांग है। सांस्कृतिक व्यक्तियों की सक्रियता रजतपटल पर स्मृतिपटल का प्रभाव और दबाव सृजित करेगी। यह प्रभाव और दबाव सांस्कृतिक सम्पन्नता और निरंतरता के लिए आवश्यक है।\nभारतीय स्मृतिपटल को लहुलूहान करने में मात्र रजतपटल की अंतर्वस्तु और तकनीकी ही जिम्मेदार नहीं है। रजतपटल से सम्बंधित सूचना-प्रवाह भी भारतीय स्मृतिपटल की जडें खोद रही है। व्यवसायिक सिनेमा के अतिरिक्त बहुत कुछ सर्जनात्मक भी रजतपटल की दुनिया हो रहा है। लेकिन फिल्म की दुनिया में उसकी कोई रिपोर्टिंग नहीं होती। बिग बाॅस को लेकर तो प्रिंट और मीडिया ने आसमान अपने सिर पर उठा लिया था लेकिन लगभग एक दशक के शोध के बाद मार्च से प्रसारित होने वाले डाॅ चंद्रप्रकाश द्विवेद्वी के धारावाहिक उपनिषद गंगा की चर्चा सूचना-संसार और फिल्म,धारावाहिक समीक्षा के काॅलम का हिस्सा नहीं बन सका । डाक्यूमेंट्री की समीक्षा अब भी रजतपटल पत्रकारिता का हिस्सा नहीं बन सकी है, जबकि यह फिल्मों की अपेक्षा भारतीय भावभूमि और समस्याओं से अधिक जुडी है। रजतपटल की पत्रकारिता को साहित्य समीक्षा जैसा गांभीर्य देकर रजतपटल के भारतीयकरण की दिशा में प्रारम्भिक कदम बढाया जा सकता है।\nप्रस्तुतकर्ता जयप्रकाश सिंह पर 11:54 am कोई टिप्पणी नहीं: इस संदेश के लिए लिंक\nप्रस्तुतकर्ता जयप्रकाश सिंह पर 11:35 am कोई टिप्पणी नहीं: इस संदेश के लिए लिंक\n25 जून 2009 को पाॅप संगीत की दुनिया में किवदंती बन माइकल जैक्सन का निधन हो गया था। उनकी जिंदगी की तरह ही उनकी मौत भी रहस्यपूर्ण रही और मीडिया की सुर्खियों का हिस्सा बनी। जैक्सन पाॅप संगीत की दुनिया के बादशाह ही नहीं थे, वे वर्तमान उपभोक्तावादी सभ्यता के लिए ‘आदर्श प्रतीक’ भी थे। बाजारु जीवन दर्शन और मूल्यों पर आधारित वर्तमान सभ्यता के विश्लेषण के लिए, उसकी खूबी एवं खामियों को जानने के लिए जैक्सन के जीवन और उनकी जीवन-शैली को ‘केस स्टडी’ के रुप में चुना जा सकता है।\nमाइकल जैक्सन को उस जीवन-दर्शन और जीवनशैली का साक्षात उदाहरण माना जा सकता है, जिनको ‘मीडिया-मार्केट नेक्सस’ वैश्वीकरण के नाम पर पूरी दुनिया में आरोपित करने के लिए सतत प्रयत्नशील है। बाजार और संचार द्वारा गढे़ गए तमाम सुख एवं विकास के मानकों को जैक्सन ने अपने जीवन में स्पर्श किया। उन्होंने लोकप्रियता की उन ऊंचाईयों को छुआ, जो किसी के लिए ईष्र्या का विषय बन सकती हैं। विज्ञापनों में ही सम्भव दिखने वाली लोकप्रियता से आगे निकल गए थे जैक्सन। उनकी थिरकन पर झूमने वाले पूरी दुनिया में मिल सकते हैं। एक समय वह अकूत संपत्ति के मालिक थे। संक्षेप में कहें तो माइकल जैक्सन के पास वह सब कुछ था जिसे आज की व्यवस्था एक जीवन की सफलता और सार्थकता के पैमाने के रुप में आम आदमियों के सामने परोसती है।\nदरअसल ,मीडिया -मार्केट नेक्सस उत्पादों के संग्रह और उनके प्रदर्शन को आज की जीवनशैली में ‘चरम-मूल्य’ के रुप में स्थापित करने का प्रयास कर रही है।। बाजारु प्राथमिकता में खरीददारी का सबसे ऊपर होना स्वाभाविक भी है। खरीददारी की उत्तेजना पैदा करने के लिए लोगों में दिखावे की संस्कृति रोपी जाती है। जैक्सन की जीवन में खरीददारी और दिखावे का जबरदस्त संयोग देखा जा सकता है। प्रदर्शन प्रभाव पैदा करने के लिए जैक्सन ने अपने पूरे शरीर को प्रयोगशाला बना दिया था। बीसियांे से अधिक बार उन्होंने नाक की सर्जरी करायी थी। उनके लिंग-प्रत्यारोपण के किस्स भी काफी चर्चित रहे । प्रदर्शन प्रभाव पैदा करने के लिए माइकल जैक्सन कितने संसाधनों का प्रयोग करते थे, इसका अंदाजा इसी बात से लगाया जा सकता है कि 1996 में मुम्बई में हुए शो के लिए जैक्सन का सामान तीन रुसी मालवाहक पोतों के जरिए मुम्बई पहुंचा था। शौक का आलम यह कि उन्होंने अपना एक चिडि़याघर ही बसा डाला। एक द्वीपसमूह की खरीददारी कर डाली। हालांकि कुछ लोग कहते हैं कि जैक्सन के दिखावे और खरीददारी का संबंध उनकी काली त्वचा और उससे जुड़ी हीनता-ग्रंथि से अधिक है। लेकिन इस तर्क को यह कहकर खारिज किया जा सकता है कि बाजार और संचार के गठजोड़ के बिना कालेपन से जुड़े हीनता के क्षणिक भाव को स्थायी भाव में नहीं बदला जा सकता।\nलेकिन क्या वास्तव में जैक्सन एक खुशहाल जीवन जी सके ? क्या जैैक्सन के लोकप्रिय जीवन और लक-दक भरी जीवनशैली के स्याहपक्षों और दुःखद कराह को अनदेखा किया जा सकता है। जैक्सन की दर्दनाक मौत कुछ सवाल छोड़ गई है। ये साधारण सवाल नहीं है। आज की पूरी सभ्यता इन सवालों से जूझ रही है और इनका उत्तर पाने को छटपटा रही है।\nजैक्सन की मौत को लेकर जो खबर सामने आई उसके मुताबिक जैक्सन के उपर लगभग 8 हजार करोड़ रुपए का कर्ज था। इस कर्ज ने ही जैक्सन का ‘कमबैक कन्सर्ट’ पर हस्ताक्षर करने के लिए बाध्य कर दिया। हालांकि उनकी शारीरिक और मानसिक स्थिति उन्हें किसी भी शो की तैयारी की अनुमति नहीं देती थी। जैक्सन की पोस्टमार्टम रिपार्ट के मुताबिक उनका शरीर कंकाल का ढांचा मात्र रह गया था। और उनकी मौत के वक्त उनके आंतो में दर्द निवारक गोलियां ही थीं। एक अन्य रिपोर्ट के मुताबिक जैक्सन प्रतिमाह 20 लाख से अधिक रुपए दवाईयों पर व्यय करते थे। उनका स्वास्थ्य इतना बिगड़ चुका था कि उन्हें आॅक्सीजन के टेंटों का सहारा लेना पड़ता था। जैक्सन एल्फा -1 एंटीट्राईप्सिन नामक गंभीर बीमारी से पीडित थे । इस बीमारी में पूरे शरीर में फेफडों को सुरक्षा प्रदान करने वाली प्रोटीनों की संख्या तेजी से घटने लगती है।\nसवाल यह है कि एक समय संगीत के क्षेत्र में विश्व के सर्वाधिक अमीर जैक्सन कर्जे के इतने बड़े कुचक्र में कैसे फंस गए। क्या ऐसी जीवनशैली को मान्यता दी जा सकती है, जिसमें चोटी पर बैठा व्यक्ति भी कर्ज के कुचक्र का शिकार हो जाए, भोजन के बजा दर्दनिवारक गोलियों का आहार ले। क्या उस बाजारु नियम को सामाजिक नियम में तब्दील किया जा सकता है, जो अपने कर्ज वसूली के लिए किसी की जान लेने में न हिचके। ये सवाल व्यक्तिगत नहीं हैं, साभ्यतिक हैं। वैश्विक मंदी से लेकर ग्लोबल वार्मिंग तक की ऐसी समस्त समस्याओं जिनका सामना हमारी सभ्यता कर रही है, का जुड़ाव इन सवालों से है। ऐसा नहीं है कि इन प्रश्नों को जैक्सन को पैदा करने वाली पश्चिमी सभ्यता महसूस नहीं कर रही है। पश्चिमी दुनिया इन प्रश्नों की गम्भीरता और उनके समाधान की अनिवार्यता से वाकिफ है। लेकिन आदिम मानव प्रवृत्तियों के रुपंातरण और उसकी अभिव्यक्ति में सहज तथा सामान्य बोध के समावेश की कला से वाकिफ न होने के कारण पश्चिम कोई सार्थक समाधान नहीं ढूढ पा रहा है । प्रकृति तथा समाज के प्रति अपने सीमित दृष्टिकोण के कारण भी पश्चिम के समाधान ढूंढने का रास्ता और दुर्गम हो जाता है।\nआखिरकार इन प्रश्नों का उत्तर भी हमको हमको माइकल जैक्सन के जीवन का आखिरी पड़ाव दे जाता है। जैक्सन अपने जीवन के अंतिम दिनों में उपनिषदों के अद्वैतवाद से अपनी सर्जनात्मक -उर्जा खींचने वाले भारतीय कवि रविन्द्रनाथ टैगोर का अध्ययन कर रहे थे। रविन्द्रनाथ को पढ़कर जैक्सन पर्यावरण के विषय पर कुछ कविताएं लिखने और स्टेज शो करने की योजना बना रहे थे। जलवायु परिवर्तन की भयावह समस्या के प्रति आमजन को जागरुक करने के लिए वह योगदान देना चाहते थे।\nआखिर वह कौन सा तत्व है जो माइकल जैक्सन का झुकाव भारत की तरफ कर रहा था? भारतीयता में निहित समग्रता और संतुलन की दृष्टि ही वह तत्व हैं जो जैक्सन का आकर्षित कर रहे थे। इसे पूर्व भी यह तत्व पश्चिमी चिंतकों को आकर्षित करती रही है। मानव प्रकृति की समग्र समझ तथा आदिम प्रवृत्तियों का रुपांतरण कर उनका उध्र्वगमन करने वाला भारतीय जीवनदर्शन एवं जीवनशैली पश्चिमी विचारकों को समय-समय पर आकर्षित करती रही है। भारतीय जीवनदर्शन और जीवनशैली का आधार व्यापक है। वैदिक ऋचाओं की उदात्त अभिव्यक्तियां, औपनिषदिक प्रश्नोत्तर में निहित व्यापक आध्यात्मिक ंिचंतन तथा षड्दर्शन वह मूलतत्व हैं, जिनसे भारतीय जनमानस को जीवनरस मिलता है। समाज सुधारकों और प्रकाण्ड विद्वानों की मनीषा ने इसको अधिक सुगठित बनाए रखने कालप्रवाह के साथ प्रासंगिक बनाए रखने वाले अनेक आयाम जोडे़ हैं। इसके कारण भारतीय जीवनशैली और जीवनदर्शन में सभी मानवीय प्रवृत्तियों को स्वीकार्यता प्रदान की गई है। अर्थ और काम के प्रति निषेध भाव नहीं है। परंतु इनकी सेवन और अभिव्यक्ति में धर्माधारित संतुलन की बात जरुर कही गयी है। पश्चिम अभी उपभोग को चरममूल्य मानने वाली जीवनशैली को अपनाए हुए है इसलिए वहां सुख एवं समृद्धि का संतुलन नही सध पा रहा है।\nएजेंडा सेट करना मीडिया का काम माना जाता है। दुर्भाग्य से, मीडिया बाजारु मूल्यों को नैतिक मूल्यों के रुप में स्थापित करने के एजेंडे पर काम कर रहा है। बाजारु मूल्यों को नैतिक मूल्यों के रुप में स्थापित करने की प्रक्रिया पूरी दुनिया में एक भीषण सांस्कृतिक संहार को जन्म दे रही है। इसलिए इस प्रक्रिया पर समग्र चिंतन किया जाना मानव और मानवता दोनों के लिए आवश्यक है। चिंतन की यह प्रक्रिया जैक्सन के जरिए शुरु हो सकती है क्योंकि जैक्सन का जीवन और उनकी मौत बाजार के साथ संचार जगत को अपने मूल्यों के प्रति आत्मावलोकन का अवसर प्रदान करती है।\nप्रस्तुतकर्ता जयप्रकाश सिंह पर 11:19 am कोई टिप्पणी नहीं: इस संदेश के लिए लिंक\nसमय का प्रवाह शब्दों में नए आयाम जोड़ता है, घटाता है और कभी-कभी शब्द का अर्थ ही बदल देता है। आजादी एक ऐसा शब्द है जिसके अर्थ में बदलाव तो नहीं हुआ है, लेकिन पिछले7दशकों में कई नए आयाम जुडे़ हैं। यह नए आयाम गुलामी के स्वरुप और प्रकृति में आए व्यापक बदलाव के कारण जुड़े हंै। आजादी की 68वीं वर्षगंाठ मना रहा यह देश 15 अगस्त 1947 को मिली आधी-अधूरी राजनीतिक आजादी का जयगान कर रहा है, जबकि इसी दौर में गुलामी ने राजनीतिक सीमाओं को तोड़कर नए क्षेत्रों में प्रवेश कर लिया है। राजनीतिक क्षेत्र से प्रारम्भ हुई गुलामी की यात्रा अब आर्थिक क्षेत्र का पड़ाव पार कर सांस्कृतिक क्षेत्र तक पहुंच चुकी है।\nहमने राजनीतिक साम्राज्यवाद से मुक्ति प्राप्त की थी, लेकिन वर्तमान में आर्थिक और सांस्कृतिक साम्राज्यवाद के अधीन जीने को अभिशप्त हैं। खतरनाक बात यह है कि साम्राज्यवाद और गुलामी का चेहरा हर पडाव पर अधिक मनमोहक हो रहा है लेकिन इसका प्रभाव अधिक जनसंहारक होता जा रहा है। जब हमने आजादी प्राप्त की थी तब साम्राज्यवाद राजनीतिक क्षेत्र से आर्थिक क्षेत्र में प्रवेश कर रहा था और आज हम जिस काल में जी रहे हैं वह आर्थिक और सांस्कृतिक साम्राज्यवाद की दुरभिसंधि का काल है। ऐसे में, आजादी को ठीक ढंग से परिभाषित करने के लिए गुलामी की परिर्वतन यात्रा का विश्लेषण करना आवश्यक हो जाता है।\nभारतीय स्वतंत्रता संग्राम मूल रुप से राजनीतिक साम्राज्यवाद के खिलाफ लड़ी गई लड़ाई थी। 1950 तक भारत में ही नहीं एशिया, अफ्रीका और लैटिन अमेरिका के अधिकांश देशों में राजनीतिक साम्राज्यवाद का पराभव हो चुका था। लेकिन इसका मतलब यह नहीं है कि पूरी दुनिया गुलामी के चंगुल से भी मुक्त हो गई। राजनीतिक साम्राज्यवाद के पराभव होने से पहले आर्थिक साम्राज्यवाद अस्तित्व में आ चुका था। आर्थिक साम्राज्यवाद की संकल्पना द्वितीय विश्वयुद्ध की समाप्ति के पश्चात अस्तित्व में आई। आर्थिक साम्राज्यवाद की अवधारणा का ध्येय सैद्धांतिक और व्यवहारिक रुप से राजनीतिक साम्राज्यवाद को पदच्युत करना था। जब आर्थिक हितों की पूर्ति के लिए एक-एक देश सैनिक हस्तक्षेप के जरिए किसी अन्य देश पर प्रत्यक्ष नियंत्रण स्थापित कर लेता है तो उस प्रक्रिया को राजनीतिक उपनिवेशवाद अथवा राजनीतिक साम्राज्यवाद का नाम दिया जाता है।\nइतिहास इस बात का गवाही देता है कि यूरोपीय देशों ने अतिरिक्त उत्पादन को बेचने तथा कच्चा माल प्राप्त करने के लिए एशिया, अफ्रीका तथा लैटिन अमेरिकी देशों को अपना राजनीतिक उपनिवेश बनाया। अधिक से अधिक उपनिवेश बनाने की होड़ के कारण ही प्रथम और द्वितीय विश्वयुद्व हुए। दो विश्वयुद्धों में हुई धन-जन की भयंकर हानि के कारण आर्थिक दृष्टि से संपन्न देशों को इस बात का आभास हुआ कि अन्य देशों पर प्रत्यक्ष राजनीतिक प्रभुत्व स्थापित करने की प्रक्रिया को भविष्य में आगे नहीं बढ़ाया जा सकता। यह एक बहुत जटिल प्रक्रिया थी और इसमें स्थानीय स्तर पर प्रतिरोध की व्यापक संभावनाए भी होती हैं। विदेशी तत्वों की प्रत्यक्ष उपस्थिति स्थानीय अस्मिता को प्रतिरोध के लिए उकसाती थी। इसलिए, राजनीतिक साम्राज्यवाद की प्रक्रिया में अपने साम्राज्यवाद को टिकाए रखने के लिए विदेशी शक्तियों को धन-जन का व्यापक पैमाने पर निवेश करना पड़ता था। दूसरी तरफ सत्ता को बनाए रखने के लिए अपनाए जाने वाले नृशंस और अमानवीय तरीकों के कारण भी वैश्विक शक्तियों के सफेद चोले पर काले धब्बे पड़ते थे।\nराजनीतिक साम्राज्यवाद की राह में आने वाली इन तमाम कठिनाईयों से बचने के लिए शोषणकारी शक्तियों ने अपनी कार्यपद्धति और रणनीति में व्यापक परिवर्तन किए। उन्होंने अब प्रत्यक्ष की बजाय अप्रत्यक्ष नियंत्रण की रणनीति पर काम करना शुरु किया। अन्य देशों पर अप्रत्यक्ष रुप से नियंत्रण स्थापित करने की प्रक्रिया का प्रारम्भिक चरण आर्थिक साम्राज्यवाद के नाम से जाना जाता है। इस प्रक्रिया में किसी देश के भूभाग अथवा सत्ता पर प्रत्यक्ष नियंत्रण स्थापित करने के बजाय उन पर ऐसी आर्थिक नीतियां थोप दी जाती कि विपन्न देश की सम्प्रभुता विकसित देशों के नीति-नियंताओं के हाथों में स्थानांतरित हो जाती है। राजनीतिक साम्राज्यवादी की वाहक अमीर देशों की सेना होती है तो आर्थिक साम्राज्यवाद की वाहक बहुराष्ट्रीय कंपनियां होती हैं।\nआर्थिक साम्राज्यवाद की शुरुआत बहुपक्षीय आर्थिक समझौते गैट से होती है और 1995 में विश्व व्यापार संगठन के अस्तित्व में आने तक यह प्रक्रिया अबाध गति से आगे बढ़ती है। विश्व व्यापार संगठन के अस्तित्व में आने से पहले होने वाली युरुग्वे दौर की वार्ता में पहली बार आर्थिक साम्राज्यवाद के चेहरे से दुनिया ठीक ढंग से परिचित हुई। विश्व व्यापार संगठन के बाद प्र्रारम्भ होने वाली सिंगापुर वार्ता ने इस बात को उघाड़कर रख दिया कि बहुपक्षीय व्यापार समझौतों के नामपर गरीब देशों के प्राकृतिक संसाधनों को लूटने और व्यापार पर कब्जा करने की क्रूर कोशिश है। सम्भवतः इसी कारण सन 2000 के बाद बहुपक्षीय व्यापार समझौते में कोई उल्लेखनीय प्रगति नहीं हो सकी है।\nआर्थिक साम्राज्यवाद मे सन 2000 के बाद आए ठहराव से यह आशय नहीं निकाला जाना चाहिए कि साम्राज्यवादी शक्तियां हतबल हो गई हंै। आर्थिक साम्राज्यवाद में आने वाले ठहराव और प्रतिरोध को भांपते हुए साम्राज्यवाद ने अपना चोला फिर बदल लिया है। अब देश पर कब्जा करने के बजाय देश के नागरिकों को अपने कब्जे में करने की कोशिश की जा रही है। साम्राज्यवाद के नवस्वरुप को सांस्कृतिक साम्राज्यवाद का नाम दिया गया है ।\nसांस्कृतिक साम्राज्यवाद संचार माध्यमों के कंधे पर चढ़कर प्रत्येक व्यक्ति का दरवाजा खटखटा रहा है। इस प्रक्रिया के तहत व्यक्ति के जीवनदर्शन और जीवनशैली को प्रभावित कर उसे बाजारवादी मूल्यों को अनुरुप बनाने की कोशिश की जा रही है। यह प्रक्रिया साम्राज्यवाद के अन्यस्वरुपों की अपेक्षा अधिक मारक और घातक है। इस प्रक्रिया में व्यक्ति स्वयं अपने अंतःकरण की आत्महत्या कर देता है और अपने को बाजारवादी मूल्यों तथा उपभोक्तावादी जीवनशैली को सौंप देता है। यह प्रक्रिया अधिकतम उपभोग को ही जीवन के चरमलक्ष्य के रुप में प्रस्तुत करती है और उपभोक्तावादी जीवनशैली को अनिवार्य आवश्यकता के रुप में प्रस्तुत करती है। सांस्कृतिक साम्राज्यवाद में प्रतिरोध की संभवनाएं भी बहुत क्षीण होती है क्योंकि सूचनाओं की सतत बमबारी के जरिए व्यक्ति के मस्तिष्क को इस तरह ‘प्रोग्राम’ कर दिया जाता है कि साम्राज्यवाद द्वारा व्यक्ति के शोषण के लिए प्रस्तुत विकल्पों को ही अपने हित के लिए अपरिहार्य मान लेता है।\nवर्तमान दौर में व्यक्ति आर्थिक-सांस्कृतिक साम्राज्यवाद की दुरभिसंधि में जीने को विवश है। इस दुरभिसंधि के कई आयाम हैं। इसमें से कुछ की पहचान की जा चुकी है, जबकि कुछ अब भी अचिन्हित है। इस दुरभिसंधि के निर्माण में मीडिया की भूमिका बहुत महत्वपूर्ण है , इसलिए मीडियाई परिप्रेक्ष्य में आजादी शब्द अर्थ पुनर्पाठ आवश्यक बन जाता है। स्वतंत्रता पूर्व मीडिया की आजादी को व्यवस्था की आजादी की पूर्वशर्त के रुप देखा जाता था। स्वतंत्रता के बाद भी मीडिया की आजादी को एक चरम मूल्य के रुप में बनाए रखा गया। हालांकि इसी दौर में आपातकाल के दौरान मीडिया की आजादी का गला घोंटने का प्रयास किया गया, लेकिन मीडिया की आजादी में लोगों के अटूट विश्वास के कारण सत्ता इसमें सफल नहीं हो सकी।\nकुल मिलाकर कह सकते हैं कि अब तक मीडिया और आजादी के अंतर्सम्बंधों का विमर्श मीडिया की आजादी तक सीमित रहा है। लेकिन 1990 के बाद से मीडिया की आजादी के प्रति अकादमिक जगत और आमजगत में आकर्षण घटा है। कारण साफ है , मीडिया अब लोगों की आजादी को बचाए और बनाए रखने का हथियार नहीं रह गया है । कारपोरेट घरानों के इशारे पर अब मीडिया आमलोगों की आजादी को कुचलने पर आमादा है। मीडिया की आजादी का विमर्श धीरे-धीरे मीडिया से आजादी का विमर्श बनता जा रहा है। यह विमर्श विस्थापन मीडिया के परम्परागत छवि और मूलचरित्र की हत्या कर सकता है। मीडिया के पास अब भी आत्म रक्षा का एक उपाय शेष है, आजादी के नए आयामों के प्रति जागरुकता और सम्पूर्ण आजादी के प्रति ललक पैदा कर मीडिया अपने लिए एक रक्षा कवच का निर्माण कर सकता है।\nप्रस्तुतकर्ता जयप्रकाश सिंह पर 10:59 am कोई टिप्पणी नहीं: इस संदेश के लिए लिंक\nभारतीय प्रज्ञा प्रकृति को त्रिगुणात्मक मानती है। व्यक्ति और व्यवस्था सभी में सत, रज, तम की यह त्रिगुणात्मक प्रकृति विभिन्न अनुपातों में अभिव्यक्त होती है। व्यक्ति और व्यवस्था में नई प्रवृत्तियों का उद्भव किसी नए गुण के प्रवेश के कारण नहीं बल्कि इन प्रवृत्तियों के आनुपातिक परिवर्तन से होता है। भारतीय मनीषा तो आत्म उन्नयन के लिए की जानी वाली साधनाओं को भी सात्विक, राजसिक और तामसिक तीन श्रेणियों में बांटती है। तामसिक साधनाओं में अघोर साधना का प्रचलन विशेष रुप से रहा है और जनसामान्य इससे अधिक परिचित भी है। यह साधना शुरु तो आत्म अनुभूति के नाम पर हुई लेकिन कालांतर में यह चमत्कारी शक्तियों के अर्जन की साधना बन गई। अहंकार विसर्जन और प्रवृत्तियों के परिमार्जन की बजाय निकृृष्ट प्रवृत्तियों को संतुष्ट करने के लिए जादू-टोने और सम्मोहन जैसी चमत्कारी शक्तियों के अर्जन और प्रदर्शन की साधना बन गई। जनसामान्य में भ्रम पैदा करना और यथार्थ से काटकर चमत्कारों की मायावी दुनिया रचना इस साधना की प्रमुख विशेषताएं बनकर उभरी। इस तामसिक साधना बाद में अमावनवीयता के पुट तो प्रारंभ से ही थे, लेकिन अमानवीयता की पराकाष्ठा तब हो गई जब इसमें शक्तियों के अर्जन के लिए ‘नरबलि’ जैसी प्रथा का समावेश हुआ। नर कपाल को कमण्डल मानने वाली साधना ‘नरबलि ’ तक पहंुच गई। यह साधना शक्ति उपासकों की बजाय शक्ति पीपासुओं की साधना बन गई।\nभारतीय परिप्रेक्ष्य में टीआरपी को मीडियाई अघोर तंत्र कहा जा सकता है। अघोर तंत्र की तरह टीआरपी भी बाजारु शक्ति पीपासुओं इच्छा से संचालित होती है। टीआरपी के जरिए व्यवस्था के शीर्ष पर बैठे कुछ अभिजन अपनी शक्ति पीपासा को शांत करने के लिए संपूर्ण देश की सांस्कृतिक हत्या कर देने पर उतारु हैं। अघोर तंत्र में नर बलि दी जाती है , टीआरपी तंत्र में ‘सांस्कृतिक बलि’ दी जा रही है। अघोर तंत्र ने आध्यात्मिक विकास के कुछ भ्रामक संकेतक गढे़ थे और अपने हितों के अनुरुप सत्य की सीमाएं भी निर्धारित की थीं। टीआरपी ने मीडिया की स्थिति के आकलन के लिए भ्रामक संकेतकों को गढ़ा है और संपूर्ण सत्य को बाजारु सत्य के खांचे में फिट करने की कोशिश कर रहा है। टीआरपी के जरिए खुरदुरे सत्य को नकारने की कोशिश हो रही है। अघोर तंत्र की तरह टीआरपी भी सम्मोहन पर बहुत बल देती है। अघोर तंत्र में सम्मोहन को एक सिद्धि माना जाता है और उसके जरिए जनता को प्रभावित करने की कोशिश होती है। टीआरपी भी बाजारु मूल्यों के प्रति एक सम्मोहन रचती है। इसके जरिए भारतीयों को उपभोक्तावादी जीवनशैली और जीवनदर्शन की तरफ सम्मोहित किया जा रहा है।\nटीआरपी की जरिए सम्पूर्ण देश की‘सास्कृतिक बलि’ कैसे दी जा रही है, इसके लिए कुछ आंकडों को समझना आवश्यक होगा। आंकड़ों के मुताबिक भारत में कुल 24 करोड़ घर हैं। इन घरों में लगभग 14 करोड़ टेलिविजन सेट लगे हुए हैं। इन 14 करोड़ टेलिविजन सेट में से केवल 10 हजार टेलिविजिन में ऐसे उपकरण लगे हुए हैं जो यह बताते हैं कि दर्शक किस समय, कौन सा कार्यक्रम देख रहा है अर्थात 0.00714 प्रतिशत टेलिविजन सेटों में ही टीआरपी संकेतक लगे हुए होते हैं। दूसरे शब्दों में यह कहा जा सकता है कि लगभग 14 हजार टेलिविजन में से किसी एक टेलिविजन मंे ही टीआरपी संकेतक लगे हुए होते हैं। एक अन्य महत्वपूर्ण और मजेदार तथ्य यह है कि अधिकांश टीआरपी संकेतक उन टेलिविजन में लगे हैं जिनकी खरीद या बिक्री शहरी क्षेत्रों में हुई है। सीधा सा मतलब यह है कि टीआरपी संकेतक से युक्त टेलिविजन शहरी क्षेत्रों तक ही सिमटे हुए हैं।\nटीआरपी संकेतकयुक्त टेलिविजन सेटों के शहरों तक सीमित होने के कारण टीआरपी शहरी दर्शकों की पसंद को ही पूरे भारत की पसंद बनाकर अपने आंकडों में परोसती है। अब यह बहुत सामान्य सी बात है कि उच्च वर्ग और उच्च मध्यवर्ग के दर्शकों की कार्यक्रम पसंद मध्य वर्ग , निम्न मध्यवर्ग और निम्न वर्ग की कार्यक्रम पसंद से बहुत अलग होगी। औपनिवेशिक शासनकाल की बदौलत घर कर चुकी आत्महीनता के कारण उच्च वर्ग , उच्च मध्यवर्ग में सांस्कृतिक संवेदनशीलता का नितांत अभाव है। मध्य वर्ग भारतीयता और पश्चिमी मूल्यों में सामंजस्य बैठाने की कोशिश में‘त्रिशंकु’की स्थिति में है जबकि निम्न मध्यवर्ग और निम्न वर्ग भारतीय संस्कृति के प्रति आग्रही है। केवल शहरी दर्शकों की पसंद को पैमाना बनाकर उसे सम्पूर्ण भारतीय दर्शकों पर थोपना पश्चिम को भारत पर थोपने के समान है। टीआरपी तंत्र सम्पन्न शहरी ‘इण्डिया’को विविधतायुक्त ‘ भारत’ का प्रतिनिधि बनाकर पेश करता है और यही इसकी सबसे बडी कमी है।\nटीआरपी उस वर्ग की प्राथमिकताओं और पसंदगी को दरकिनार करने की साजिश है , जो भारतीयता का प्रतिनिधित्व करता है। यह बाजारु मूल्यों को जबरदस्ती थोप रहे मीडिया को यह कहने का अवसर देती है कि पूरा भारत क्रिकेट , क्राईम और काॅमेडी ही देखता है ,सनसनी और अपराध ही देखता है। बाद में मीडिया दर्शकों की पसंद के नाम पर अधिक सनसनीखेज कार्यक्रमों के निर्माण की एक श्रृंखला प्रारम्भ होती है। बाजारवादी मूल्यों पर आधारित कार्यक्रमों की यह श्रृंखला भारतीयता पर विश्वास करने वाले लोगों पर दबाव बढाती है , उन्हें प्रेरित करती है कि वह भी ‘मुख्यधारा’ की उस उपभोक्तावादी जीवनशैली और जीवनदर्शन को अपनाए जिसे अपनाकर शेष भारत ‘आधुनिक’ बन चुका है। यह भारतीयों में भारतीयता के प्रति संदेह पैदा और उनकी आस्था को डिगाने का एक षडयंत्र है। टीआरपी एक सांस्कृतिक साजिश है, और आंतरिक सांस्कृतिक साम्राज्यवाद को संभव बना रही है। आंतरिक सांस्कृतिक साम्राज्यवाद ,वैश्विक सांस्कृतिक साम्राज्यवाद का ही एक नया आयाम है । इसके अंतर्गत किसी बाहरी रोल माॅडल को थोपने के बजाय किसी देश में उपभोक्तावाद को पूरी तरह से अपना चुके वर्ग अथवा व्यक्ति को ‘रोल माॅडल’मानकर पूरे देश पर थोपने की कोशिश की जाती है।\nभारत मे टीआरपी के आकलन का काम ए.सी.नीलसन नामक एक ग्लोबल मार्केट रिसर्च एजेंसी करती है। ए.सी. नीलसन के भारतीय संस्करण को टैम (टेलिविजन आडिएंज मेजरमेंट)के नाम से जाना जाता है। यह अंतर्राष्ट्रीय पूंजी से पोषित है और बाजारु नियमों से संचालित होता है। बाजारु हितों की पूर्ति के लिए यह तंत्र आंकडो की जादूगरी और हेराफेरी भी करता है। टैम-टीआरपी के आकंडों के प्रति संदेह के कई कारण हैं। टैम के आंकडो पर संदेह इसके कम सैंपल साईज( बहुत टेलिजिवन सेट में टीआरपी संकेतकों का लगाना) और सैंपल एरिया ( टीआरपी संकेतकों का शहरों तक सीमित होना ) को लेकर तो उठते रहे है। इसके अजीवोगरीब आंकडों को लेकर भी समय-समय पर सवाल उठते रहे हैं। टैम की रेटिंग की विश्वसनीयता अंदाजा इसी बात से लगाया जा सकता है कि पिछले दिनों जब सूचना प्रसारण मंत्री अम्बिका सोनी ने टैम के आंकडों को लेकर सवाल उठाए और दर्शकों के पसंद के आकलन के लिए एक निष्पक्ष तंत्र की आवश्यकता बतायी तो रातोंरात दूरदर्शन के राष्ट्रीय चैनल की टीआरपी में जबरदस्त उछाल आ गया । बाद में मामला ठंडा होने पर दूरदर्शन की टीआरपी फिर से नीचे आ गयी। यह एक उदाहरण इस बात को साबित करने के लिए पर्याप्त है कि टैम-टीआरपी के आंकडे फर्जी होते हैं, जिसका उद्देश्य दर्शकों की पंसद का आकलन नहीं बल्कि बाजारु आकाओं की हितों की पूर्ती करना है।\nयह बहुत ही दुर्भाग्यपूर्ण है कि दूरदर्शन प्रसारण को प्रारम्भ होने के 50 वर्ष बाद भी अभी तक भारत टेलिविजन से प्रसारित कार्यक्रमों की पंसदगी के आकलन के लिए कोई सार्वजनिक और निष्पक्ष तंत्र नहीं खडा कर पाया है। ऐसे परिप्रेक्ष्य में जब अंतर्राष्ट्रीय राजनीति में सूचनाएं कूटनीतिक हथियार की शक्ल अख्तियार कर चुकी हैं और उन्मुक्त बाजार पूरी दुनिया में उपभोक्तावादी जीवनशैली को एक सर्वमान्य और अविवादित जीवनशैली के रुप में थोपने का प्रयास कर रहा है , कार्यक्रमों के पंसदगी के आकलन के लिए निष्पक्ष और सार्वजनिक तंत्र बनाए जान का प्रश्न और भी अधिक महत्वपूर्ण हो जाता है। बाजार से प्रेरित और पोषित वैश्वीकरण की प्रक्रिया ने सांस्कृतिक साम्राज्यवाद की परिघटना को जन्म दिया है। सहज और संतुलित मूल्यों पर आधारित विश्व की अधिकांश संस्कृतियां बाजारु सांस्कृतिक आक्रमण से दम तोड रही हैं और विश्व की सांस्कृतिक विविधता दिन-ब-दिन कम होती जा रही है। सूचना सम्प्रेषण और मनोरंजन जगत को अपनी मिट्टी से जोडे रख कर सांस्कृतिक साम्राज्यवाद पर अंकुश लगाया जा सकता है। और इसके लिए यह आवश्यक है कि सूचना और मनोरंजन के क्षेत्र मंे दर्शकों की पसंद के निर्धारण का काम बाजारु एंजेसियों के हाथों में सौपने के बजाय एक सार्वजनिक और निष्पक्ष तंत्र को सौपा जाए।\nदर्शकों की पसंद के निष्पक्ष आकलन के लिए सार्वजनिक तंत्र के अलावा कुछ चीजें भी आवश्यक हैं । पहला यह कि टीआरपी रेटिंग के आंकडे साप्ताहिक नही बल्कि त्रैमासिक अथवा अर्द्धवार्षिक अंतराल पर जारी किए जाएं। साप्ताहिक आंकडे मीडिया में बदहवासी और भागमभाग की स्थिति उत्पन्न कर देते हैं। पूरा मीडिया कुछ सफल फार्मूलों पर चलने के लिए बाध्य होता है क्योंकि सार्थक और गम्भीर प्रयोगों के लिए उसके पास समय ही नहीं होता । त्रैमासिक अथवा अर्द्धवार्षिक आकलन व्यवस्था से आंकडों की वस्तुनिष्ठता पर भी किसी तरह का दुष्प्रभाव नहीं पडेगा क्योंकि टेलिविजन पर प्रसारित होने वाले अधिकांश कार्यक्रम की समयावधि कम से कम6महीने तो होती है । खबरिया चैनलों में समसामयिक खबरों को छोड दे तो अधिकांश कार्यक्रम सालोंसाल चलते रहते हैं , ऐसे में त्रैमासिक आकलन व्यवस्था कम से कम खबिरया चैनलों का बदहवासी से बचाएगी और कुछ गम्भीर विषयों को उठाने के लिए प्रेरित भी करेगी। समय के उपलब्धता सम्पूर्ण खबरिया संसार को मानसिक उत्पीडन से बचाएगा और गम्भीरता की तरफ अग्रसरित करेगा ।\nसैम्पलिंग के आकार और क्षेत्रफल को बढाकर भी टीआरपी को अधिक प्रतिनिधित्वयुक्त बनाया जा सकता है। प्रारम्भिक दौर में कम से कम 10 प्रतिशत टेलिविजन सेटों में टीआरपी संकेतक लगाकर दर्शकों की वास्तविक पसंद का सही अंदाजा लगाया जा सकता है। टीआरपी को सटीक बनाने के लिए यह आवश्यक है कि टीआरपी संकेतक का संजाल शहरों की परिधि से निकलकर पूरे देश में फैले । भारत एक अतिविविधता वाला देश है इसके कारण देश के विभिन्न हिस्सों के दर्शकों की पसंद भी अलग है। हिन्दी भाषी क्षेत्र में होते हुए भी बिहार और हरियाणा के दर्शकों की पसंद में व्यापक भिन्नता देखने को मिलती है।अब यदि दिल्ली के दर्शकों की पसंद को इन दोनो प्रदेशों की दर्शकों की पसंद माना जाएगा , तो वह हास्यास्पद भी होगा और अवास्तविक भी । इसलिए , ग्रामीण क्षेत्रों में टीआरपी संकेतकों का संजाल इसके आंकडों को वास्तविकता के करीब लाएगा।\nमीडिया के अधःपतन पर विशेषज्ञ से लेकर जनसामान्य तक चिंतित है। चर्चाओं का दौर गर्म है। लेकिन टीआरपी के अघोरतंत्र पर किसी का ध्यान नहीं दिया जा रहा है ,जिसकी बाहुपाश में मीडिया जकडा हुआ है , जमीन से उखड़ा हुआ है। दर्शकों की पसंद की स्वतंत्र और सार्वजनिक आकलन व्यवस्था की स्थापना कर मीडिया को टैम-टीआरपी के अघोरतंत्री सम्मोहन से मुक्ति दिलायी जा सकती है। शायद , तब मीडिया भी कर्मयोग की सात्विक साधना करे और कर्मयोगी की तरह व्यवहार करना शुरु कर दे, जिसकी हम सब अपेक्षा रखते हैं।\nप्रस्तुतकर्ता जयप्रकाश सिंह पर 10:40 am कोई टिप्पणी नहीं: इस संदेश के लिए लिंक\nप्रस्तुतकर्ता जयप्रकाश सिंह पर 10:25 am कोई टिप्पणी नहीं: इस संदेश के लिए लिंक\nबदलाव एक सनातन प्रक्रिया है। परिवर्तन रहित व्यक्ति अथवा व्यवस्था जल्द ही संड़ाध का शिकार हो जाती है। यथास्थिति की चाहत रखने वाला व्यक्ति भी स्थिर होकर खड़ा नहीं रह सकता। अपनी जगह को बनाए रखने के लिए उसे कदम आगे बढ़ाने पड़ते हैं। नियत स्थान पर कदमताल करने वाले व्यक्ति को भी पैर आगे ले जाने पड़ते हैं अन्यथा वह धीर-धीरे अपने स्थान से पीछे हट जाता है और उसे इस बात का एहसास भी नहीं होता। इसलिए व्यक्तिगत और व्यवस्थागत जीवन में परिवर्तन की प्रक्रिया को जन्म देना और बदलाव को स्वीकार करना बहुत महत्त्वपूर्ण हो जाता है।\nबदलाव की व्यवस्थागत प्रक्रिया के लिए लोकतंत्र को सबसे बेहतर माना जाता है क्योंकि इसमें सत्ता का हस्तांतरण बिना किसी रक्तपात और अराजकता के संपन्न हो जाता है। बदलाव के लिए किसी लाल क्रांति की जरूरत नहीं होती। पहले प्रत्येक पांच वर्षों में बैलेट के जरिए बदलाव की इबारत लिखी जाती थी और अब बटन के जरिए बदलाव की प्रक्रिया पर मुहर लगाई जाती है। बदलाव की प्रक्रिया में मतदान की अहम भूमिका होती है। मतदान केवल राजनीतिक उत्तरदायित्व ही नहीं है बल्कि यह सामाजिक और धार्मिक कर्त्तव्य भी है। मतदान एक संक्षिप्त लेकिन प्रभावशाली सामाजिक सेवा है। हम सरकार के साथ उन नीतियों का भी चयन करते हैं जो सामाजिक स्थिति को निर्धारित करती हैं। मतदान एक धार्मिक कार्य भी है क्योंकि यह मतदान ही है जिसके कारण अच्छाई की आबोहवा बनती है अथवा बुराई का बोलबाला बढ़ता है। सबसे बड़ी बात यह है कि इतने महत्त्वपूर्ण राजनीतिक, सामाजिक और धार्मिक कार्य को करने के लिए मतदाता को कुछ मिनट अथवा कुछ घंटे खर्च करने होते हैं।\nअधिकांश नागरिक देश के हालात और सरकारी नीतियों को लेकर क्षुब्ध रहते हैं। घर-परिवार से लेकर नुक्कड़ की दुकानों और सभा-संगोष्ठियों तक में सरकारी नीतियों और अक्षमता की चीर-फाड़ करते हैं। सामान्य जन से लेकर बुद्धिजीवी तक सरकारी नीतियों और व्यवस्थागत विसंगतियों के विश्लेषण का कार्य पूरे मनोयोग और मेहनत के साथ करते हैं। लेकिन जब स्थितियों में बदलाव करने का वक्त आता है तो हम थोड़ी सी धूप सहन करने की जहमत नहीं उठा पाते। अपने दैनिक काम को कुछ मिनटों के लिए छोड़ना पसंद नहीं करते। यदि इन बाधाओं को पार करके मतदान करते भी हैं तो जाति-बिरादरी की चारदीवारी में उलझ जाते हैं। इसके कारण उम्मीदवार की योग्यता और दल की नीतियां गौण हो जाती हैं और बदलाव की प्रक्रिया अवरुद्ध हो जाती है और देश एक चक्करघिन्नी में फंस कर रह जाता है। हैरत की बात यह है कि मतदान के प्रति आत्मघाती लापरवाही में शिक्षित बुद्धिजीवी और शहरी वर्ग आगे है। 2014 के आम चुनावों में भी मुंबई के कम मतदान प्रतिशत ने सबको हैरान कर दिया। इसी तरह नोएडा और गुड़गांव में भी पिछले कई चुनावों से मतदान प्रतिशत उल्लेखनीय नहीं रहा है। राजनीतिक गतिविधियों का केंद्र माने जाने वाली दिल्ली में भी 2009 में मतदान प्रतिशत महज 51 फीसदी था। हालांकि इस बार चुनाव आयोग के कारण इसमें सुधार देखा गया और यहां 65 फीसदी से अधिक मतदान हुआ। कम मतदान के कारण देश की इच्छाओं का प्रतिनिधित्व करने वाली सरकार नहीं मिल पाती और राजनीतिक प्रबंधन के जरिए मतदाताओं को रिझाने वाले लोग सत्तासीन हो जाते हैं और ऐसी सरकारें देश के हितों को नहीं बल्कि अपने वोट बैंक को ध्यान में रखकर निर्णय लेती हैं। भारत में कम मतदान के कारण ही कुल मतदाताओं के पांचवें हिस्से का मत प्राप्त करने वाले दल भी सरकार का गठन करने में सक्षम हो जाते हैं। इस बात को 2009 के चुनावों के जरिए बेहतर तरीके से समझा जा सकता है। पंद्रहवीं लोकसभा के लिए हुए चनावों में मतदाताओं की संख्या 71.4 करोड़ थी। इसमें से 59.7 प्रतिशत (लगभग 42 करोड़) मतदाताओं ने मतदान किया। इसमें से संप्रग के पक्ष में 37.22 प्रतिशत (लगभग 15 करोड़ 30 लाख)मतदाताओं ने मतदान किया था। इन चुनावों में कांग्रेस को 28.55 प्रतिशत (लगभग 11 करोड़ 50 लाख) मत मिले थे। इस तरह कुल मतदाताओं में से 16 प्रतिशत का मत प्राप्त करके कांग्रेस ने सरकार बनाने की स्थिति प्राप्त कर ली थी। क्या इसे संपूर्ण देश का जनादेश कहा जा सकता है। मात्र 16 प्रतिशत वोट सरकार बनाने में यदि निर्णायक भूमिका निभाते हैं तो इसका मूल कारण यही है कि बड़ी संख्या में नागरिक मतदान करने की जहमत नहीं उठाते।\nअधिकांश मतदाताओं में यह वहम होता है कि मेरे एक मत से क्या बन-बिगड़ जाएगा? इस परिप्रेक्ष्य में यह स्मरण रखा जाना चाहिए कि एक मत के कारण ही 13 महीने की अटल बिहारी वाजपेयी की नेतृत्व वाली सरकार गिर गई थी। सरकारें मतों के मामूली अंतर से बनती अथवा बिगड़ती हैं। 2004 में भाजपा के नेतृत्व वाले राजग गठबंधन को मतों के बहुत मामूली अंतर से सत्ता से हाथ धोना पड़ा था। इस चुनाव में कांग्रेस नीत संप्रग गठबंधन को 35.4 प्रतिशत मत प्राप्त हुए थे और भाजपा नीत राजग गठबंधन 33.3 प्रतिशत मत प्राप्त कर मामूली अंतर से पीछे रह गया था। इसलिए प्रत्येक मतदाता को यह मानकर मतदान केंद्र तक जाना चाहिए कि उसका मत अमूल्य है।\nनिर्णायक क्षणों में की गई गलती की क्षतिपूर्ति नहीं हो सकती। मतदान का समय देश की दशा और दिशा को निर्धारित करने वाला होता है। ऐसे समय में हर नागरिक से यही अपेक्षा की जाती है कि वह अपनी भूमिका को सजगता और सक्रियता के साथ निभाएगा। कार्य की महत्ता केवल उसकी प्रकृति पर ही निर्भर नहीं करती। यह इस बात पर निर्भर करती है कि कार्य किस क्षण में किया जा रहा है। कार्य करने के समय पर भी सफलता-असफलता निर्भर करती है। इसी कारण अपने यहां शुभ कार्य, शुभ मुहूर्त में किए जाते हैं। मतदान का दिन बदलाव की चाहत रखने वाले लोगों के लिए सबसे शुभ होता है। ज्योतिषीय भाषा में कहें तो इस दिन बदलाव का सर्वार्थसिद्ध योग होता है। इस शुभ मुहूर्त में मतदान करने का परम-पवित्र कार्य जरूर करना चाहिए। लोकतांत्रिक व्यवस्था में बदलाव का समयचक्र पंचवर्षीय होता है। पांच सालों में हमारे पास मूक बदलाव का मौका आता है और ईवीएम की बटन दबाकर बदलाव का मुखर बनाया जा सकता है। यदि इन लम्हों में हम मतदान न करने की खता करते हैं तो हमें सदियों तक सजा मिलती रहेगी।\nप्रस्तुतकर्ता जयप्रकाश सिंह पर 4:36 am कोई टिप्पणी नहीं: इस संदेश के लिए लिंक\nउत्तराखंड में आई आपदा और उससे हुई अपार धन-जन की हानि को विभिन्न तरीकों से व्याख्यायित किया जा रहा है। कुछ लोगों के लिए यह एक प्राकृतिक आपदा है तो कुछ लोग इसे दैवीय प्रकोप मानते हंै। जबकि कुछ लोग इसे पर्यावरणीय संतुलन को क्षत-विक्षत करने वाले आधुनिक विकास मॉडल की देन बताते हैं। ऐसी हाहाकारी तथा दर्दनाक घटनाओं को दैवीय प्रकोप मान लेने पर मानवीय भूमिका और चिंतन के लिए स्थान सीमित हो जाता है। ऐसी स्थिति में यह मान लिया जाता है कि यह तो होना ही था और और मानवीय चिंतन अथवा कर्मों का इससे कोई भी लेना देना नहीं हैं। इसके उलट पर्यावरणीय नजरिए से सोचने वाले लोगों की यह मान्यता होती है कि प्रकृति अनायास कुपित नहीं होती । जब उसके साथ होने वाली छेड़छाड़ असहनीय हो जाती है तभी वह रौद्र रूप दिखाती है।\nआधुनिक विकास मॉडल प्रकृति के शोषण पर आधारित है। यह आधुनिक विज्ञान के उस चिंतन पर आधारित है जिसकी मान्यता है कि संपूर्ण प्रकृति उपभोग्य है और एकमात्र मनुष्य ही उपभोक्ता है। मनुष्य को प्रकृति का अंश मानने की बजाय उसे प्रकृति का उपभोक्ता बना देने से इन दोनों के संबंधों में संवेदनशीलता का अभाव हो जाता है। इस संवेदनशीलता के अभाव में मनुष्य प्राकृतिक संसाधनों का क्रूरतापूर्वक दोहन करता है और प्रकृति अपनी पीड़ा की अभिव्यक्ति रौद्ररूप धारण कर करती है। यदि प्रकृति और मनुष्य के संबंधों में संवेदनशीलता स्थापना कर दी जाए तो प्राकृतिक आपदाओं की दर और भयावहता दोनों घट जाती है। जाहिर है इस संवेदनशीलता की स्थापना विकास मॉडल में पर्यावरणीय पहलुओं को निवेश करके ही किया जा सकता है। इस निवेश के लिए जरूरी है कि अंधाधुंध उपभोग को ही विकास का एकमेव पैमाना मानने वाले आधुनिक विकास मॉडल में पर्यावरण समृद्धि को भी एक महत्वपूर्ण पैमाने के रूप में प्रवेश कराया जाए। इस काम की शुरुआत वृहद औद्योगीकरण और बेतरतीब शहरीकरण का सीमांकन करके भी हो सकती है।\nअधिकांश लोगों ने शहरीकरण को विकास के एकमेव पैमाने के रूप में स्वीकार कर लिया है। ऐसी चर्चा औद्योगीकरण के संदर्भों में भी देखने को मिलती है। यहां पर इस प्रश्र का उठना स्वाभाविक है कि क्या शहरीकरण और औद्योगीकरण को सभी भौगोलिक परिस्थितियों के लिए विकास का एकमात्र पैमाना माना जा सकता है?\nइन प्रश्रों के उत्तर स्थानीय स्तर पर खोजने मुश्किल हैं। वैश्विक स्तर पर भी राजनीतिक और बौद्धिक तबका विकास-मॉडल से जुड़े प्रश्रों से जूझ रहा है। 2007 में इंटरनेशनल पैनल ऑन क्लाइमेट चेंज की चौथी रिपोर्ट ने वर्तमान विकास मॉडल के मानकों के पर गहरे प्रश्रचिन्ह खड़े किए थे। इस रिपोर्ट में यह चेतावनी दी गई थी कि अंधाधुंध उपभोग पर आधारित वर्तमान विकास मॉडल को लंबे समय तक जारी नहीं रखा सकता। यदि उपभोग आधारित विकास प्रारूप को नहीं बदला गया तो आने वाली पीढिय़ां प्राकृतिक संसाधनों से महरूम हो सकती हैं। इसी तरह 2008-09 की वैश्विक मंदी ने फिर इस बात को साबित किया कि जिस विकास मॉडल को हम अप्रश्रीय मानकर ,आंख मूंदकर अपनाए हुए हैं ,वह अपने ही दोषों के कारण धाराशायी होने के कगार पर पहुंच गया है। उससे अपना ही भार नहीं संभाला जा रहा है। मंदी की मार उन देशों पर सर्वाधिक पड़ी थी जिन्होंने विश्वबैंक से नीतियों को आयातित किया था। इसके विपरीत जिन देशों ने अपनी जरूरतों और विशेषताओं के अनुरूप नीतियों का निर्माण किया था उन पर मंदी की मार का असर कम हुआ। मंदी ने अमेरिका और ब्रिटेन जैसे देशों को भी वर्तमान विकास मॉडल के फंडामेंटल्स पर फिर से विचार करने के लिए विवश कर दिया।\nआईपीसीसी की रिपोर्ट और वैश्विक मंदी ने सस्टेनेबल डेवलपमेंट की मांग को नई ताकत दी तथा अप्रत्यक्ष रूप से इस तथ्य को स्थापित किया कि विकास का सार्वभौमिक पैमाना नहीं हो सकता। स्थानीय भौगोलिक और सांस्कृतिक परिवेश से उपजे विकास के मानदंड ही कल्याणकारी साबित होते हैं। दूसरे देशों अथवा बहुराष्ट्रीय कंपनियों द्वारा गढ़े गए मानकों को ज्यों का त्यों स्वीकार करना दूरगामी लिहाज से हानिकारक साबित होता है और इसका लाभ भी आमआदमी तक नहीं पहुंच पाता। एक देश के रूप में भारत इसका उदाहरण है। देश के बड़े वर्ग तक अब विकास की किरण नहीं पहुंच पाई है तो इसका बड़ा कारण आयातित नीतियां ही है।\nऔद्योगीकरण और शहरीकरण के महत्व को एकदम से नजरंदाज नहीं किया जा सकता। लेकिन यह भी नहीं कहा जा सकता कि यह निरपेक्ष रूप से प्रासंगिक है। भूगोल इसके स्वरूप को प्रभावित करता है। शहरीकरण और औद्योगीकरण की बात करते समय सावधानी और सतर्कता आवश्यक है। इसके कई रूप होते हैं, यह कोई होमोजीनस अवधारणा नहीं है।\nविकास की प्रक्रिया को भौगोलिक और जनसांख्यिकीय दबावों और विशेषताओं से मुक्त नहीं रखा जा सकता। समान परिवेश के विकास मॉडल औैर विकास नीतियों को ही अपनाया जाना ठीक होता है। साधारणतया,शहरीकरण और औद्योगीकरण की बात ब्रिटिश और अमरीकी मॉडल को ही ध्यान में रखकर की जाती है और उसी को स्वीकार करने के लिए पैरोकारी भी की जाती है। लेकिन यह मॉडल निरापद नहीं है।\nऐसी स्थिति में यह आवश्यक हो जाता है कि स्थानीय परिवेश को ध्यान में रखते हुए विकास मॉडल के नए प्रारूप रचे जाएं । स्थानीय भूगोल की उपेक्षा करके यदि हम अमेरिका और ब्रिटेन की चीजों को ज्यों का त्यों रोपने प्रयास करेंगे तो इसके परिणाम उत्तराखंड की तरह विनाशकारी होंगे। हिमाचल और उत्तराखंड की भौगोलिक स्थिति लगभग समान है। वहां की आपदा ने इस बात को सिद्ध किया है कि प्राकृतिक आपदाओं के के समय अवैज्ञानिक तरीके से निर्मित बांधों के कारण जन-धन की हानि बढ़ जाती है। सेस्मिक जोन-5 में हिमाचल में भी जलविद्युत परियोजनाओं का संजाल फैला हुआ है,शहरों का बेतरतीब विस्तार हो रहा है,औद्योगीकरण के नए हब उभर रहे हैं । भूकंप जैसी प्राकृतिक आपदाओं के समय स्थिति कितनी भयावह हो सकती है,इसका सहज अंदाजा लगाया जा सकता है। यहां किसी आपदा का कहर टूटे,इससे पहले वर्तमान नीतियों की समीक्षा नीति-निर्धारकों को कर लेनी चाहिए।\nप्रस्तुतकर्ता जयप्रकाश सिंह पर 4:21 am कोई टिप्पणी नहीं: इस संदेश के लिए लिंक\nप्रस्तुतकर्ता जयप्रकाश सिंह पर 4:16 am कोई टिप्पणी नहीं: इस संदेश के लिए लिंक\nभारतीय मनीषा, परिवर्तन ही प्रकृति का नियम है, कि अवधारणा से पूरी तरह सहमत नहीं है। वह इससे एक कदम आगे जाकर सातत्य के साथ परिवर्तन की अवधारणा में विश्वास करती है। परिवर्तन हवा में नहीं बल्कि सातत्य की आधारभूमि पर ही अवतरित होते हैं। इसके अलावा नए तत्वों के अवतरण को ही हम परिवर्तन नहीं मानते। इसमें रूपांतरण का आयाम भी शामिल है। जन्म-मरण और पुनर्जन्म के संदर्भों में तो परिवर्तन का मतलब ही रूपांतरण है। यह रूपांतरण शाश्वत तत्व का होता है,जो समय की मर्यादा के अनुरूप नया चोला धारण कर लेता है। आत्मा अमर है और शरीर बदलता रहता है। यह हमारी मान्यता है। यह मान्यता सातत्य के साथ परिवर्तन की अवधारणा को आध्यात्मिक पृष्ठभूमि उपलब्ध कराती है। लौकिक परिप्रेक्ष्य और राष्ट्रीय सामाजिक जीवन में भी इस मान्यता के कई उदाहरण आज भी हमको देखने को मिलते हैं। इसीकारण,हम सामयिक अभिव्यक्ति के साथ शाश्वत तत्वों की पहचान पर भी जोर देते हैं। जब शाश्वत प्रज्ञा और सामयिक बुद्धि का संतुलन सधता है तो सुंदरता का आविर्भाव होता है। महाकवि माघ ने सुंदरता को परिभाषित करते हुए कहा है कि-\nक्षणे क्षणे यन्नवतामुपैती\nतदैव रूपं रमणीयताया।\nयदि स्थिरता को धारण करने वाला कोई तत्व क्षण-क्षण में रूपांतरण करे,नया रूप धारण करे तो वहां रमणीकता पैदा हो जाती है,सुं्दरता पैदा हो जाती है। शाश्वत को पहचानकर उसको सामयिक अभिव्यक्ति प्रदान करना भारतीय संस्कृति की मूल विशेषता कही जा सकती है और कुंभ को इसी मान्यता की एक वृहद अभिव्यक्ति माना जा सकता है।\nधर्म संसद का बारह-वर्षीय सत्र है कुंभ : पश्चिमी शिक्षा-व्यवस्था में पले-बढ़े अधिकांश बुद्धिजीवियों की मान्यता है कि लोकतंत्र में निहित विशेषताओं का विकास पश्चिमी देशों में हुआ है। यह वर्ग मानता है कि व्यवस्थागत मुद्दों में समाज की सहभागिता और सार्वजनिक चर्चा जैसी लोकतांत्रिक विशेषताओं का इतिहास दो सौ साल से अधिक पुराना नहीं है। परंतु यह अवधारणा सही नहीं है । भारत में लोकतांत्रिक परंपराएं लंबे समय से मौजूद रही हैं। यह अलग बात है कि यदि हम ब्रिटेन अथवा अमेरिका को केंद्र में रेखकर भारत का अध्ययन करेंगे तो ऐसी विशेषताओं की पहचान कर पाना मुश्किल होगा। पश्चिमी देशों में नीति-निर्माण की प्रक्रिया पूरी तरह राजसत्ता के हाथों में केंद्रित है। दूसरे,शब्दों में कहें तो वहां पर नीति-निर्माण की प्रक्रिया पर राजसत्ता का एकाधिकार है। भारत की व्यवस्थागत संरचना पश्चिमी दुनिया से अलग है। यहां पर नीति-निर्माण की प्रक्रिया बहुध्रवीय है। यह राज,समाज और धर्म में विकेंद्रित है। इन त्रिपुटी के सुंदर समन्वय से यह व्यवस्था संचालित होती है। राजदंड पर धर्मदंड के नियंत्रण की बात राज और धर्म के संतुलन की तरफ संकेत करता है। इसी तरह पंचायत प्रणाली लोकसत्ता औश्र राजसत्ता के संबंधों की तरफ संकेत करती है।\nभारतीय व्यवस्था का सूक्ष्मतापूर्वक अवलोकन करने से यह स्पष्ट हो जाता है कि धर्मतंत्र और राजतंत्र के बीच संवाद के अवसरों की बहुलता है। इसी तरह राजतंत्र और समाजतंत्र के बीच संवाद के अवसर भी बन जाते हैं लेकिन धर्मतंत्र और समाजतंत्र के बीच संवाद के अवसरों की संभावना स्वाभाविक रूप से नहीं बन पाती । उनका सृजन करना पड़ता है। धर्म और समाज के बीच एक नियमित अंतराल पर संवाद का सृजन हो सके ,इसके लिए ही कुंभ जैसे आयोजन अस्तित्व में आए। कुंभ समाज और धर्म के बीच संवाद का एक वृहद प्लेटफार्म है।\nकुंभ की व्यवस्थागत व्याख्या: भारतीय चिंतन सदैव से लोक और वेद के संतुलन पर जोर देता है। कुछ लोग इसी विशेषता को ऋषि और कृषि परंपरा के संतुलन के रूप में परिभाषित करते हैं। समय के कारण हो रहे बदलावों को समाज अपने ढंग से महसूस करता है और आदर्श की मर्यादाओं में रहकर नए बदलावों के साथ सामंजस्य बिठाने की कोशिश करता है। परिवर्तन की बयार मर्यादा के स्तंभों को धाराशायी न कर दे, इसके लिए समाज लगभग एकदशक में कुछ सूत्रों की तलाश कर लेता है और यह चाहता है कि व्यवस्था में उनको स्थान मिले। हालांकि ये सूत्र अभिव्यक्ति के लिहाज से अनगढ़ होते हैं और कुछ हद तक अपरिष्कृत भी। लेकिन ये व्यवहारिक दृष्टि से अधिक सक्षम भी होते हैं। इन सूत्रों और समाधानों की खूबसूरती यह है कि इनकी रचना दैनिक जीवन के झंझावातों में स्वाभाविक रूप से सृजित होते हैं। ऐसे सूत्र एकांत में पैदा होने वाले एकांगी सूत्र नहीं होते बल्कि जीवन की धूप-छाव में ,दु:ख-सुख में,उतार-चढ़ाव में पैदा होते हैं। शायद इसीलिए इनमें व्यवस्था को ठीक रास्ते पर रखने की क्षमता अधिक होती है।\nधर्मसत्ता का तो ध्येय ही है-आत्मनोमोक्षार्थ जगत् हिताय च। आत्म मुक्ति का रास्ता सामाजिक कल्याण से पृथक नहीं है। इसीलिए,धर्मसत्ता की भी सामाजिक बदलावों पर बड़ी गहरी नजर होती है। वह एक परिदृश्य में हो रहे बदलावों का विश£ेषण करने में सक्षम होते है और राजसत्ता जिस शब्दावली और मुहावरों को समझती है,उनमें ही नए बदलावों को अभिव्यक्त भी कर सकती है। धर्मसत्ता का चिंतन लोकसत्ता की अपेक्षा अधिक उदात्त और आदर्शवादी होता है। इस परिप्रेक्ष्य में यह आवश्यक हो जाता है कि धर्मसत्ता और लोकसत्ता एकदशकीय संगम हो। ताकि यथार्थ और आदर्श का सम्मिलन हो सके। अपरिष्कृत विचारों को सुघड़ अभिव्यक्ति मिल सके। लोकसत्ता ,धर्मसत्ता के आकाश में उड़ान भर सके और धर्मसत्ता,लोकसत्ता की खुरदुरी जमीन पर चलने के कटु अनुभव से वाकिफ हो सके । एक संतुलित और समग्र विधायन के लिए धर्मसत्ता और लोकसत्ता का संगम आवश्यक है। कुंभ को एक ऐसा ही संगम माना जा सकता है।कुंभ की इस तरह की व्यवस्थागत व्याख्या परंपरा के आग्रही और आधुनिकता के दुराग्रही,दोनों को अजीब लग सकती है। यह तर्क दिया जा सकता है कि कुंभ का सम्बंध तो समुद्र मंथन और उससे उपजे अमृतकलश से है। यह भी कहा जा सकता है कि कुंभ का आयोजन ज्योतिषीय गणनाओं पर आधारित है। आधुनिकतावादी यह तर्क दे सकते हैं कि इतनी बारीक व्यवस्थागत समझ और उसके संस्थानीकरण की क्षमता भारत के पास कभी भी नहीं रही। कुंभ तो अंधविश्वास का महामेला है। इन प्रश्रों के बीच पूरी विनम्रता से यह प्रश्र भी पूछा जाना चाहिए कि क्या सैकड़ों सालों के प्रयास के बिना इस तरह के आयोजन अस्तित्व में आ सकते है? एक ऐसा आयोजन जिसकी पहुंच निरक्षर,गरीब और दुर्गम इलाकों तक है। कुंभ जैसे जटिल और वृहद आयोजन को किसी एक खांचे में रखकर व्याख्यायित नहीं किया जा सकता। फिर भी,एक ऐसे दौर में जब युवा पीढ़ी अपनी पहचान को नए सिरे से खोजने का प्रयास कर रही है,कुंभ पर भी नई चर्चा शुरू होनी चाहिए।\nअमृतकलश के अस्तित्व की खोज तभी सार्थक होगी जब यह भारतीय परिप्रेक्ष्य में,भारतीय दृष्टि से और भारतीय शब्दावली में की जाए। पश्चिम अगर कुंभ की जड़ों को खोजने चलेगा तो परिणाम अनर्थकारी होंगे। उसके पास वह दृष्टि ही नहीं है जो इसकी व्याख्या कर सके। वह तो कुंभ को आर्थिक परिप्रेक्ष्य में ही व्याख्यायित करने की कुशलता रखता है। यही उसकी सीमा भी है। कितने लोग आए,कितने लोग गए,कितने का सामान बिका,सरकार ने कितना खर्च किया,पुलिस-प्रशासन की व्यवस्था कैसी रही,इस नजरिए से कुंभ की व्याख्या पश्चिम कर सकता है और कर भी रहा है। दुर्भाग्य से मीडिया भी अपनी व्याख्याएं इसी तर्ज पर कर रहा है। कुंभ की व्याख्या व्यवस्थागत और सांस्कृतिक नजरिए से कोई कोशिश हो रही हो ,ऐसा नहीं दिखाई देता।भारतीय दृष्टि से होने वाली व्याख्या हिसाब-किताब से आगे की व्याख्या होगी। हमारी व्याख्या के केंद्र में यह होना चाहिए कि कैसे बिना-बुलावे के लाखों-करोड़ों लोग आते हैं? कैसे भारतीय समाज में गहरे तक जड़ जमा चुकी जातिवादी व्यवस्था संगमतट और अन्यकुंभों में पहुंचकर दम तोड़ देती है। वह क्या कारण है जिसके कारण लाखों लोग कंपकंपाती ढंठ में अपनी छोटी गठरी लेकर साधुओं का सान्निध्य के जरिए पुण्य कमाने पहुंच जाते हैं? क्या कुंभ भारतीय समाज को एकसूत्र में बांधे रखने में अहम भूमिका निभाता है अथवा निभा रहा है? और क्या कुंभ के जरिए उन प्रतीकों और मान्यताओं को पुनर्जीवन मिलता है,जिन्हें हम भारतीय संस्कृति का आधार कहते हैं। पिछले दो दशकों से भारतीय लोकअनुभवों के जरिए जलसंरक्षण के क्षेत्र में सक्रिय राजेंद्र सिंह कुंभ के आयोजन को एक नए परिप्रेक्ष्य से जोड़ते हैं। उनका मानना है कि कुंभ समाज को नदियों के प्रति संवेदनशील बनाता है,आस्थावान बनाता है। यह लोकसंवेदना नदियों को सदानीरा और स्वच्छ बनाए रखती है। कुंभ के जरिए भारतीय समाज जल संपदा के प्रति संवेदनशील बना रहता है। राजेंद्र सिंह की अवधारणा में सत्य का कितना पुट है,इसको लेकर बहस की जा सकती है। लेकिन यह हमको कुंभ की व्याख्या का एक नया और मौलिक भारतीय परिप्रेक्ष्य जरूर उपलब्ध कराता है।\nभारत को भारतीय दृष्टि से समझना और समझाना समय की सबसे बड़ी मांग है। यदि एक राष्ट्र के रूप में हम अपने अस्तित्व को अपनी दृष्टि और अपनी भाषा में समझने में सफल हो जाते हैं तो सदियों की गुलामी से हमारे भीतर पनपी आत्महीनता की ग्रंथि का अपने आप उच्छेदन हो जाएगा। कुंभ जैसे वृहत्तर आयोजन के जरिए हम स्वयं को नए सिरे से समझने की प्रक्रिया की शुरूआत कर सकते हैं। यह शुरूआत राष्ट्र और समाज जीवन के अन्य तत्वों को भी मौलिक भारतीय दृष्टि से समझने के लिए प्रेरित करेगी। इसके जरिए हमारे सनातन पुण्यप्रवाह को अमृत की कुछ नई बूंदे मिल सकेंगी।\nप्रस्तुतकर्ता जयप्रकाश सिंह पर 4:14 am कोई टिप्पणी नहीं: इस संदेश के लिए लिंक\nलोकतंत्र की सबसे बड़ी खूबसूरती इसका परिवर्तन की प्रक्रिया के साथ कदमताल करते हुए आगे बढऩा है। लोकतांत्रिक शासनप्रणाली बदलावों के प्रति सजग और संवेदनशील होती है। परिवर्तन को पहचानने और अभिव्यक्त करने में सक्षम होने के कारण यह एक सेफ्टी वाल्व की तरह भी काम करती है, जिसके जरिए लोगों का गुस्सा और गुबार समय-समय पर बाहर निकलता रहता है। इसीलिए लोकतंत्र में हिंसा का स्पेस कम होता है और सत्ता का हस्तांतरण भी शांतिपूर्ण ढंग से संभव हो पाता है। यह प्रणाली समय-समय पर समकालिक बदलावों के अनुरूप मुद्दों और मुहावरों को भी गढ़ती है।\nहाल ही में,हिमाचल प्रदेश और गुजरात में हुए चुनाव सत्ता परिवर्तन की प्रक्रिया तक सीमित नहीं हैं। भारतीय लोकतंत्र के इतिहास में, इन चुनावों का महत्व कुछ नए लक्षणों के कारण भी है। इस चुनाव ने राजनीतिक गलियारे को कुछ नए मुद्दे और मुहावरे दिए हैं। यह मुद्दे और मुहावरे इस बात की तरफ संकेत करते हैं कि भारतीय राजनीति नए चरण में प्रवेश कर चुकी हैं।\nइस चुनाव को सबसे रोचक मुहावरा दिया गुजरात के मुख्यमंत्री नरेंद्र मोदी ने। उनसे जब कुछ पत्रकारों ने पूछा कि आप पिछले 11 सालों से सत्ता में हैं,क्या आपको सत्ता विरोधी लहर अथवा एंटी-इंकम्बेंसी से डर नहीं लगता। मोदी ने इसका बड़ा रोचक उत्तर दिया। उन्होंने कहा कि एंटी-इंकम्बेंसी अब गुजरे जमाने की बात हो चुकी है। राजनीतिक पंडितों के विश्लेषण का यह हथियार गुजरात में काम नहीं करेगा। गुजरात में इस बार सत्ता के पक्ष में लहर अर्थात प्रो-इंकम्बेंसी है। मोदी के द्वारा दिया गया यह नया मुहावरा जल्द ही राजनीतिक विश£ेषकों की शब्दावली में शामिल हो गया। चुनाव परिणाम आने के बाद बहुत राजनीतिक पंडित इस बात कि चर्चा करते सुने गए कि कैसे दिल्ली,ओडीशा और असम में प्रो-इंकम्बेंसी काम कर रही है।\nमोदी का3डी प्रचार अभियान भी इस चुनाव के जरिए भारतीय राजनीति को दी गई एक नई देन है। इस तकनीक को अस्तित्व में आए ता लम्बा अरसा हो गया है लेकिन राजनीतिक क्षेत्र में पहली बार इसका उपयोग गुजरात चुनावों के समय हुआ।\nहिमाचली परिप्रेक्ष्य में देखें तो यहां पहली बार चुनाव अभियान में रिपीट जैसे पारंपरिक शब्द के साथ डिलीट जैसे सायबर शब्द का भी इस्तेमाल हुआ । चुनाव की पूरी अवधि के दौरान आम आदमी की चर्चा भी मिशन रिपीट और मिशन डिलीट के चहुंओर चक्कर काटती रही। चुनावों के परिणाम आने के बाद अधिकांश समाचार पत्रों की लीड स्टोरी की हेडिंग में रिपीट और डिलीट शब्द ही छाए रहे।\nइन चुनावों का महत्व मुहावरों से अधिक मुद्दों के लिहाज से है। हिमाचल प्रदेश और गुजरात दोनों में पहली बार चुनाव विशुद्ध रूप से विकास के नाम पर लड़े गए। गुजरात के चुनाव में तो आंकड़ेबाजी अपने चरमसीमा पर पहुंच गई थी। टेलिविजन पर होने वाली चुनावी चर्चाओं को देखकर ऐसा लग रहा था जैसे हम अमेरिकी राष्ट्रपति के चुनावों की चर्चा सुन रहे हैं। कोई यह बताने में जुटा था कि गुजरात में औद्योगिक और कृषि विकास दर क्या है तो कोई गुजरात मे एनीमिक महिलाओं और कुपोषित बच्चों का आंकड़ा प्रस्तुत कर रहा था। देखने में तो यह साधारण बात लगती है लेकिन यदि हम तमिलनाडु,उत्तर प्रदेश अथवा बिहार के चुनावी मुद्दों पर नजर डालें तो इसका महत्व स्पष्ट हो जाता है। तमिलनाडु में चर्चा इस बात को लेकर थी कि कौन सी पार्टी कितने मुफ्त उपहार दे रही है। उत्तर प्रदेश और बिहार के चुनाव में तो हर चर्चा जाति से शुरू होती है और उसी में समाहित हो जाती है। इसी कारण,तमाम क्षमताओं के बावजूद ये राज्य विकास के पैमाने पर यह राज्य अपेक्षित प्रदर्शन नहीं कर पा रहे हैं। गुजरात के चुनाव में पटेल फैक्टर की बात जरूर की जा रही थी,कई लोग इससे भी आगे जाकर कड़वा पटेल और लेउआ पटेल की भी चर्चा कर रहे थे,लेकिन मूल मुद्दा तो गुजरात का विकास ही था। इसीलिए,इस बार कांग्रेस अध्यक्षा सोनिया गांधी और मनमोहन सिंह ने मोदी को विकास के मोर्चे पर घेरने की कोशिश की। गुजराती विकास को छलावा बताया। इससे पहले गुजरात चुनाव सांप्रदायिक मुद्दे के आस-पास ही घूमता था। 2007 के चुनावों में सोनिया ने विकास के छलावा होने की बात नहीं कही थी,बल्कि मौता का सौदागर होने की टिप्पणी की थी। इससे साबित होता है कि गुजरात चुनाव मोदी द्वारा गढ़े गए विकास -प्रतिमान के चहुंओर ही लड़े गए।\nहिमाचल में भी विकास ही प्रमुख मुद्दा रहा। चुनाव हारने के बाद प्रेम कुमार धूमल ने जो पहली प्रतिक्रिया दी वह प्रमुख मुद्दे की तरफ इशारा करती है। उन्होंने कहा कि हिमाचल प्रदेश में कोई भी ऐसा घर नहीं है,जो पिछले पांच सालों में सरकार द्वारा किए गए विकास कार्यों से किसी न किसी रूप में लाभान्वित नहीं हुआ हो। फिर भी हमारी पार्टी को अपेक्षित मत नहीं मिले ,तो यह मंथन का विषय है। जाहिर है उनको विकास के कामों के जरिए सत्ता में पुनर्वापसी का भरोसा था।\nचुनाव जीतने के बाद मोदी ने कहा कि यह गुजरात के विकास मॉडल की जीत है तो वित्तमंत्री पी.चिदंबरम ने कहा कि हिमाचल और गुजरात में लोगों ने भाजपा के विकास मॉडल को नकार दिया है। यह दोनों टिप्पणियां विकास मॉडल पर केंद्रित थी और इस बात की तरफ संकेत कर रही थीं कि भारतीय राजनीति एक नई और ऊंची कक्षा में प्रवेश कर रही है।\nप्रस्तुतकर्ता जयप्रकाश सिंह पर 4:08 am कोई टिप्पणी नहीं: इस संदेश के लिए लिंक


.. और इस तरह एक परिवार के आए अच्छे दिन, रहने के लिए झोंपड़े की जगह मिलेगा पक्का मकान\nहिमाचल प्रदेश के सिहोल में रहने वाला एक परिवार जल्द ही बीपीएल (गरीबी रेखा से नीचे) श्रेणी में शामिल होगा. इसके साथ ही इस परिवार को रहने के लिए बांस के झोंपड़े की जगह पक्का मकान भी मिलेगा. वर्तमान में पालमपुर उपमंडल के सिहोल गांव में चार सदस्यीय यह परिवार बांस के बने करीब 100 वर्गफुट के कमरे में रहता है.\nपरिवार के आर्थिक हालात अच्छे नहीं\nयह परिवार करीब तीन साल से जिस झोंपड़े में रह रहा है, वहां न तो बिजली है और ना ही पानी की कोई व्यवस्था है. घर का मुखिया मुल्तान सिंह दिहाड़ी मजदूरी करता है. उसकी पत्नी अनीता लोगों के घरों में काम करती है. इनके दो बच्चे भी हैं. ग्राम पंचायत भी इनके आर्थिक हालातों से भलीभांति वाकिफ है, लेकिन परिवार का नाम आजतक बीपीएल सूची में दर्ज नहीं हो पाया.\nसमाजसेवी संस्थाओं ने बढ़ाया मदद का हाथ\nबीते 15 मार्च को चैनल पर इस बारे में खबर दिखाए जाने के बाद कुछ समाजसेवी संस्थाओं ने परिवार की मदद करने लिए अपने हाथ बढ़ाए थे. इस मामले की खबर मिलने के बाद जिला ग्रामीण विकास अभिकरण की ओर से मुल्तान सिंह के परिवार को बीपीएल लिस्ट में शामिल करने और पक्के मकान के निर्माण के लिए सहायता देने हेतु पालमपुर प्रशासन को पत्र लिखा गया है.\nमुल्तान ने अन्य गरीब परिवारों की मदद की बात कही\nवहीं, मुल्तान सिंह और उसके परिवार ने सरकार से मांग की है कि प्रदेश में उनके जैसे और भी परिवार हैं, जिनकी समस्याओं का जल्द से जल्द निदान होना चाहिए.


प्रेरणादायक जन्मदिन उद्धरण | प्रेरित करें और मनाएं\nप्रेरणा आपको जीवन के हर कोने में मिल सकती है, अगर आपके पास इसे देखने के लिए केवल आंखें हों। यहां तक कि शब्दों का सबसे सरल भी हमें जीवन में महान चीजों को प्राप्त करने के लिए प्रेरित कर सकता है। जन्मदिन, विशेष रूप से, किसी के जीवन में बहुत महत्व रखते हैं, यही कारण है कि वे कुछ ज्ञान साझा करने के लिए महान अवसर हो सकते हैं।\nजीवन में सभी को किसी न किसी प्रेरणा की आवश्यकता होती है। कुछ को उज्ज्वल भविष्य की आवश्यकता होती है, कुछ को अपने सपनों को साकार करने के लिए इसकी आवश्यकता होती है और कुछ को केवल विशेष महसूस करने की आवश्यकता होती है। एक दिन के लिए, आपके पास उनके प्रकाश का बीकन, बादलों में उनके चांदी के अस्तर होने का मौका हो सकता है। पारंपरिक जन्मदिन कार्ड के बजाय, यहां कुछ प्रेरणादायक जन्मदिन की शुभकामनाएं हैं जो आपको अपने प्रियजनों, परिवार और दोस्तों को उनके विशेष दिन पर प्रेरित कर सकते हैं।\nजब आप उनके भविष्य के बारे में बात करते हैं तो युवा दोस्तों के लिए 1 जन्मदिन की बधाई\n2 प्रेरणादायक जन्मदिन उद्धरण\n3 जन्मदिन मुबारक हो, कभी सपने देखना बंद करो\n4 प्रेरणादायक उद्धरण आभार व्यक्त करते हुए\nएक प्रेरणादायक व्यक्ति के लिए5जन्मदिन की शुभकामनाएं\n6 जन्मदिन मुबारक: कभी हार मत मानो\nअपने बेटे के लिए7प्रेरणादायक जन्मदिन की बधाई\nअपनी बेटी के लिए 8 प्रेरणादायक जन्मदिन ग्रंथ\nअपनी पत्नी के लिए9प्रेरणादायक जन्मदिन संदेश\n10 प्रेरणादायक जन्मदिन अपने पति के लिए उद्धरण\n11 अपनी प्रेमिका के लिए प्रेरणादायक जन्मदिन संदेश\n12 अपने प्रेमी के लिए प्रेरणादायक जन्मदिन उद्धरण\nअपने भाई के लिए 13 प्रेरणादायक जन्मदिन संदेश\nअपनी बहन के लिए 14 प्रेरणादायक जन्मदिन उद्धरण\nजब आप उनके भविष्य के बारे में बात करते हैं तो युवा दोस्तों के लिए जन्मदिन की बधाई\nआपकी उम्र आपके बारे में सिर्फ एक जानकारी नहीं है। यह इस बात का प्रमाण है कि आपने कितने जीवन का आनंद लिया है, और अभी भी कितना कुछ बचा है। काश यह अन्वेषण कभी समाप्त न होता। जन्मदिन मुबारक़ हो मित्र!\nलोग आपकी उपलब्धियों से ईर्ष्या करेंगे और आपकी विफलताओं पर खुश होंगे। लेकिन अंत में, लोगों को कोई फर्क नहीं पड़ता। जीवन में केवल आप और आपकी यात्रा ही सब कुछ है। हैप्पी यात्रा और जन्मदिन की बहुत-बहुत शुभकामनाएँ।\nभविष्य का रास्ता अनिश्चित और धुंधला है। चलना लंबा और थका देने वाला होता है। लेकिन अंत में, आप महसूस करेंगे कि यह सब इसके लायक था। जन्मदिन मुबारक हो, युवा मित्र।\nभगवान से एक उपहार आया जिसे जीवन कहा जाता है। कुछ ने इसे एक खजाने के रूप में संरक्षित करने के लिए चुना, कुछ ने अवकाश में रहने के लिए चुना, जबकि होशियार लोगों ने इस खजाने को जोखिम में डालने के लिए चुना, और अनन्त सुख प्राप्त करने के लिए इस अवकाश को छोड़ दिया। जन्मदिन मुबारक हो, प्यारे दोस्त।\nजन्मदिवस और कुछ नहीं है, लेकिन आपने जीवन में जो कुछ हासिल किया है, उसके मील के पत्थर हैं। आपका भविष्य कई और मील के पत्थर से भरा है, प्रत्येक एक बड़ी उपलब्धि को चिह्नित करता है।\nहर साल जब मैं आपको अपने जन्मदिन पर देखता हूं, मुझे एक ऐसा व्यक्ति मिलता है जो समझदार और पहले से ज्यादा परिपक्व होता है। आशा है कि भविष्य में भी यही प्रवृत्ति रहेगी। आपको जन्मदिन की बहुत बधाई।\nबंद आंखों से देखे गए सपनों को भुलाया जा सकता है। असली सपने वे होते हैं जो तब आते हैं जब आँखें चौड़ी होती हैं और दिल उनका पीछा करने के लिए तैयार होता है। जन्मदिन की शुभकामनाएं!\nकोई फर्क नहीं पड़ता कि आप कितना युवा महसूस करते हैं, कोई फर्क नहीं पड़ता कि आप कितने अनुभवहीन हो सकते हैं, आप जीवन की पेशकश की जाने वाली सभी महान चीजों के लायक हैं। मेरे प्यारे दोस्त को जन्मदिन मुबारक हो जिसकी ज़िंदगी ऊंची है!\nअपने लक्ष्यों को ऊँचा और अपनी उपलब्धियों को और भी ऊँचा रखें! मेरे निर्धारित दोस्त को जन्मदिन की बधाई!\nभगवान ने आपको अद्वितीय बना दिया। भगवान ने आपको प्रतिभा और उपहार दिए। और, सबसे महत्वपूर्ण बात, उसने आपको अपना प्यार और उद्धार दिया। आप इस दिन और जीवन भर धन्य हो सकते हैं। जन्मदिन मुबारक हो, युवा आत्मा!\nअपनी उम्र में, आप पहले से ही कई मूल्यवान चीजें सीख चुके हैं। लेकिन, मेरा विश्वास करो, आने वाले जीवन के सबक आपको चकित कर देंगे। अपनी सफलता के लिए प्रार्थना करना और आप एक किशोर होने के नाते कौशल को जारी रखना।\nअतीत को भूल जाएं; भविष्य के लिए तत्पर हैं, सबसे अच्छी चीजों के लिए अभी आना बाकी है।\nस्कूल में मेरे पास सबसे अच्छे और अच्छे दोस्त को जन्मदिन की शुभकामनाएं! यहां आपको एक मजेदार दिन, महान उपहार, और प्यारे दोस्तों को मनाने में मदद करना है।\nमैंने अब तक जितने भी अच्छे दोस्त बनाए हैं, उनमें से कोई भी आपकी तुलना नहीं करता है। आप वास्तव में दयालु हैं, उदार हैं, और मज़ेदार हैं। चलो हर साल एक साथ जश्न मनाने की योजना बनाते हैं!\nकिसी को जन्मदिन मुबारक हो जो न केवल एक प्रिय मित्र है, बल्कि उसके आसपास के लोगों के लिए एक अद्भुत उदाहरण है! आप लोगों को प्रेरित करते हैं, प्रेरित करते हैं और लोगों को उनका सर्वश्रेष्ठ बनने के लिए प्रेरित करते हैं। एक धन्य दिन है!\nयुवा दोस्त सबसे अच्छे आजीवन दोस्त बनाते हैं। आपको जन्मदिन मुबारक हो!\nप्रेरणादायक जन्मदिन उद्धरण\nतुम जैसे कोई नहीं देख रहा है नृत्य होगा। विलियम डब्ल्यू। पर्की\nहो सकता है कि अतीत में जो आनंद फैला है, वह आज के दिन आपके पास वापस आए। आप को जन्मदिन की बहुत बहुत शुभकामनाएं!\nअपने जीवन में एक दिन भी पछतावा न करें। अच्छे दिन आपको खुशी देते हैं और बुरे दिन आपको अनुभव देते हैं। अनजान\nखुश रहो, इससे दूसरे लोगो को जलन होती है। अनजान\nआपके जन्मदिन पर आपके लिए एक इच्छा, जो कुछ भी आप पूछते हैं वह आपको प्राप्त हो सकता है, जो कुछ आप चाहते हैं वह आपको मिल सकता है, आप जो भी चाहते हैं वह आपके जन्मदिन पर और हमेशा पूरा हो सकता है। जन्मदिन की शुभकामनाएं!\nतुम कौन हो और कहते हो कि तुम क्या महसूस करते हो, क्योंकि जो मन के लिए मायने नहीं रखते और जो मायने नहीं रखते हैं। डॉक्टर सेउस\nअपने जीवन की किसी की परिभाषा स्वीकार न करें; अपने आप को परिभाषित करें। हार्वे फिएरस्टीन\nजीवन एक प्रश्न है और हम कैसे जीते हैं यह हमारा उत्तर है। गैरी केलर\nजीवन को गंभीरता से लिया जाना बहुत महत्वपूर्ण है। ऑस्कर वाइल्ड\nजिंदगी एक ही है लेकिन अच्छे से जियो तो एक काफी है। एक पश्चिम है\nजिंदगी एक ही है लेकिन अच्छे से जियो तो एक काफी है। मे वेस्ट\nअपने जीवन के लिए जिम्मेदारी स्वीकार करें। यह जान लें कि यह आप ही हैं जो आपको वहां ले जाएगा जहाँ आप जाना चाहते हैं, कोई और नहीं। द ब्राउन\nआँसू नहीं मुस्कान द्वारा अपने जीवन को जीएँ। साल नहीं, दोस्तों द्वारा अपनी उम्र की गणना करें। जन्मदिन की शुभकामनाएं! अनजान\nबुरे निर्णय अच्छी कहानियाँ बनाते हैं। एलिस विडलर\nएक और रोमांच भरा साल आपका इंतजार कर रहा है। अपने जन्मदिन को धूमधाम और भव्यता के साथ मनाकर इसका स्वागत करें। आपको जन्मदिन की बहुत-बहुत शुभकामनाएँ और शुभकामनाएँ!\nजन्मदिन मुबारक हो, कभी सपने देखना बंद करो\nबंद आंखों से देखे गए सपनों को भुलाया जा सकता है। असली सपने वे होते हैं जो तब आते हैं जब आँखें चौड़ी होती हैं और दिल उनका पीछा करने के लिए तैयार होता है। सपनों से भरे जीवन के साथ जन्मदिन मुबारक!\nहर मील का पत्थर अपने लक्ष्यों को प्राप्त करने के लिए सड़क पर एक छोटी जीत है। आप वह सब कुछ हासिल कर सकते हैं जिसके बारे में आपने सपने देखे थे। आपको इस विशेष दिन पर शुभकामनाएं और उज्ज्वल भविष्य की शुभकामनाएं।\nसपने निविदा पौधों की तरह होते हैं। मुश्किलें और परेशानियाँ उन्हें दूर करने की कोशिश कर सकती हैं, लेकिन अगर आप उन्हें अच्छी तरह से पोषण देते हैं, तो वे एक दिन एक ऐसा पेड़ बनेंगे जो आपको बेहतरीन फल प्रदान कर सकता है। उन भूमि से जहां मिठास पैदा होती है, भगवान आपकी सभी जरूरतों को पूरा करें।\nसपने ही एक ऐसी चीज हैं जो आपको खुद को आगे बढ़ाने का कारण देते हैं। बड़े सपने देखें और उन्हें सच करें, ताकि एक दिन लोग आपके सरासर हिम्मत से प्रेरित हों।\nजन्मदिन की शुभकामनाएं! जन्मदिवस और कुछ नहीं है, लेकिन आपने जीवन में जो कुछ हासिल किया है, उसके मील के पत्थर हैं। आपका भविष्य कई और मील के पत्थर से भरा है, प्रत्येक एक बड़ी उपलब्धि को चिह्नित करता है।\nजब आप छोटे थे, तो आप बड़े सपने देखते थे। हर बीतते साल के साथ, वे सपने फीके पड़ सकते हैं। आप एक हैं, हालांकि, जो निश्चित रूप से उन्हें पूरा करने के लिए ला सकते हैं। सपने देखना कभी न छोड़ें, प्रिय मित्र। आज आपको जन्मदिन की शुभकामनाएं और आने वाले वर्षों में आपके सभी सपनों की उपलब्धि!\nयुवाओं के साथ सपने आते हैं। उम्र के साथ जिम्मेदारी आती है। जिम्मेदार बनो और कभी अपने सपनों को जाने मत दो। उस मित्र को जन्मदिन मुबारक जो मुझे पता है कि उसके सपने प्राप्त होंगे!\nसपने और सफलता हाथ से जाते हैं। इस जन्मदिन पर, मैं आप सभी की सफलताओं और सपने को पूरा करने की कामना करता हूं। जन्मदिन की शुभकामनाएं!\nकुछ सपने साकार करना लगभग असंभव लगता है। हालांकि, आप को हासिल करते हुए, मुझे पता है कि आप सफलता के लिए किस्मत में हैं। कृपया सपने देखना कभी बंद न करें। आप महानता की ओर अग्रसर हैं। जन्मदिन मुबारक प्रिय दोस्त!\nमुझे पता है कि जन्मदिन की शुभकामनाएं न केवल उसके सपनों को प्राप्त करेंगी, बल्कि दूसरों को भी हासिल करने में मदद करेंगी! आप दुनिया को बदलने के लिए अपने रास्ते पर हैं। सपने देखना कभी बंद नहीं करें। अपने दिन का आनंद लें!\nयहाँ आप के लिए, प्यारा दोस्त है! मुझे यह दिखाने के लिए धन्यवाद कि जीवन के लक्ष्यों को कैसे प्राप्त किया जाए, एक समय में एक कदम। तुम कमाल हो! सपने देखना कभी बंद नहीं करें।\nआपके दोस्त होने के नाते मुझे आदर्श वाक्य के साथ जीना सिखाया है, 'सपने देखना कभी मत छोड़िए।' आपने मेरी पसंद को सूचित किया है, मेरी दिशा को प्रेरित किया है, और मुझे रास्ते में आभारी होना सिखाया है। ऐसे प्यारे दोस्त को जन्मदिन की बधाई!\nप्रेरणादायक उद्धरण आभार व्यक्त करते हुए\nयह नियति थी जो हमें मिल गई, लेकिन केवल आपने ही हमें इतना आगे ला दिया। मैं केवल अंधेरे समय में मेरे लिए हमेशा वहां रहने के लिए आपको धन्यवाद दे सकता हूं। इस जन्मदिन पर मैं चाहता हूं कि हम कभी भी अलग न हों!\nजब लोग कुतिया बने, तो आपने प्रशंसा की। जब लोग चले गए, तो आप रुके। जब मेरी पीठ दीवार के खिलाफ थी तो आप गद्दीदार थे। मेरी हर भावना को मजबूत करने के लिए धन्यवाद।\nअंधेरी रातों में भी, तुम मेरी आशा की किरण थे। जब सारी दुनिया अंधकारमय लग रही थी, तो आपने मुझे उज्ज्वल रास्ता दिखाया। आपके विशेष दिन पर, आप सभी मुझे दे सकते हैं कि मेरे लिए वहाँ रहने के लिए मेरी अपार कृतज्ञता है। आपको जन्मदिन की बहुत बधाई।\nतुम वह कंधा हो, जिस पर मैं रो सकता था, जिन भुजाओं में मैं सुरक्षित महसूस कर सकता था और वे कान जो मेरे सबसे गहरे रहस्यों को सुन सकते थे। शुक्रिया, मेरे दोस्त, सब कुछ के लिए।\nइस दुनिया में सभी कृतज्ञता व्यक्त करने के लिए बहुत कम है कि मैं आपके लिए कितना आभारी हूं। आपने मुझे एक बेहतर इंसान बनाया है जो मैं कभी भी बनने की उम्मीद कर सकता था; एक व्यक्ति जिसे मैं वास्तव में होने पर गर्व कर सकता था। धन्यवाद, मेरे प्यारे, और आपको जन्मदिन की बहुत-बहुत शुभकामनाएं।\nआप एक अजनबी के रूप में मेरे जीवन में आए लेकिन मेरे दोस्त, मेरे गुरु, मेरे मार्गदर्शक और मेरे मूर्तिकार बन गए। शब्द आपके प्रति अपना आभार व्यक्त करने में विफल हैं, इसलिए मुझे खुद को एक सरल 'धन्यवाद' के साथ संतुष्ट करना होगा। जन्मदिन मुबारक हो, मेरे सबसे प्यारे दोस्त।\nजन्मदिन मुबारक हो, प्यारा दोस्त! मेरे जीवन में आपके होने से मेरी आँखों में प्यार, दया और क्षमा के भाव खुल गए हैं। मैं आपकी दोस्ती के लिए बहुत शुक्रगुजार हूं। अपने दिन का आनंद लें!\nएक बार एक समय में, जीवन सभी का सबसे अच्छा उपहार लाता है - एक सच्चा दोस्त। सच्चे दोस्त समय के साथ एक विशेष क्षण को बदल देते हैं। ऐसे कई क्षणों और आने के लिए धन्यवाद। जन्मदिन मुबारक हो, प्यारा दोस्त!\nवे कहते हैं, 'जब जीवन तुम्हें नींबू देता है, तो नींबू पानी बनाओ।' मैं कहता हूं, 'जब जीवन आपको भयानक दोस्त देता है, तो ऐसी यादें बनाएं जो और भी भयानक हों!' यहाँ आपके लिए, प्रिय मित्र, और मेरे जीवन में आपके द्वारा लाए गए सभी आनंद हैं।\nहालाँकि इस वर्ष के उतार-चढ़ाव दोनों रहे हैं, आप हमेशा से रहे हैं। आप दोस्ती के सच्चे उदाहरण हैं। मेरे जीवन में आप सभी के लिए धन्यवाद और किया गया है। किसी को जन्मदिन मुबारक हो मुझे 'मित्र!'\nजन्मदिन की शुभकामनाएं! कठिन सड़कें अक्सर खूबसूरत स्थलों की ओर ले जाती हैं। इस जन्मदिन पर आपको कभी न हार मानने वाले रवैये की कामना!\nमैं अपने हाथों को प्रशंसा में उठाता हूं और जीवन के लिए धन्यवाद भगवान ने हमें दिया है और दोस्ती उसने मुझे आपके माध्यम से आशीर्वाद दिया है। आपने वास्तव में इस वर्ष मेरे जीवन को बदल दिया है, प्रिय मित्र।\nजन्मदिन मुबारक़ हो मित्र! मुझे आशा है कि आप इस उपहार का आनंद लेंगे। मैं अपने जीवन में आपकी उपस्थिति के लिए अविश्वसनीय रूप से आभारी हूं और मुझे पता है कि मैं इन वर्षों में आपकी दोस्ती के उपहार के लिए आपको चुकाना शुरू नहीं कर सकता, लेकिन यह एक शुरुआत है। अपने दिन का आनंद लें!\nइस वर्ष अपनी मित्रता के लिए ईश्वर की स्तुति करो और स्वर्ग को धन्यवाद दो।\nएक प्रेरणादायक व्यक्ति के लिए जन्मदिन की शुभकामनाएं\nमैं हमेशा तुम्हारे और तुम्हारे काम से प्रेरित रहूँगा। मेरे लिए इतनी आश्चर्यजनक सच्ची प्रेरणा होने के लिए धन्यवाद।\nआप एक शानदार व्यक्ति हैं जिनकी उत्कृष्टता किसी की मदद नहीं कर सकती है लेकिन इसके लिए इच्छुक हैं। आप हमेशा मेरे जीवन के सबसे महत्वपूर्ण प्रेरणाओं में से एक होंगे। आपके आगे का जीवन अद्भुत दिनों से भरा हो।\nयहाँ एक महान पुरुष / महिला है जो मुझे प्रेरित करती है और उसे पता भी नहीं है। आपको मेरे जीवन पर पड़ने वाले व्यापक प्रभाव का कोई पता नहीं है। दैनिक आधार पर मुझे प्रेरणा देने के लिए धन्यवाद।\nहैप्पी बर्थडे: कभी हार मत मानो\nचींटियों से दृढ़ संकल्प सीखें। हर बार गिरने के बाद, वे उठने की हिम्मत पैदा करते हैं। Doldrums जीवन का सिर्फ एक छोटा सा हिस्सा हैं क्योंकि हर गिरावट के साथ उठने का अवसर मिलता है! जन्मदिन मुबारक हो प्रिय।\nमुश्किल रास्तों से अक्सर खूबसूरत डेस्टिनेशन बनते हैं, जबकि आसान रास्ते कहीं नहीं होते। अपनी पसंद में समझदार बनो और कभी हार मत मानो! इस जन्मदिन पर आपको कभी न हार मानने वाले रवैये की कामना!\nजब दुनिया 'गिव अप' कहती है, तो आशा है कि 'एक बार और कोशिश करो'। कभी भी उम्मीद न खोएं, ताकि आप जीवन में कभी न हारें।\nसुरंग के अंत में हमेशा प्रकाश होता है। यह डर है कि आपकी दृष्टि को धुंधला कर देता है, यह एक प्रतिबद्धता है जो कोहरे को साफ करता है, आप अपने मिशन में नेतृत्व करने के लिए। दूरियां घट सकती हैं और आपकी उपलब्धियां बढ़ती हैं।\nजब आप गहरी खुदाई करते हैं, तो आप हमेशा खजाना पाएंगे। आपको बस एक और प्रयास करना है। जन्मदिन मुबारक़ हो मित्र।\nजन्मदिन की शुभकामनाएं। इस दिन की बहुत बहुत बधाई! जीवन के अपने उतार-चढ़ाव हैं और हर पल मायने रखता है। हर अच्छे दिन के लिए आभारी रहें और बुरे लोगों को भूल जाएं। ऐसे लोगों का स्वागत करें जो आपके जीवन में प्यार भरे दिल से प्रवेश करते हैं और जो आपको दुखी करता है उससे दूर रहें।\nउसके लिए प्यार में गहराई से बोली\nआपके बेटे के लिए प्रेरणादायक जन्मदिन की बधाई\nबेटे, मैं प्रार्थना करता हूं कि आप अपने जीवन के उद्देश्य की खोज करेंगे, और इसे पूरा करने के लिए निष्ठापूर्वक काम करेंगे। भगवान आपकी मदद और मार्गदर्शन करें। और याद रखें कि आपकी तरफ भगवान के साथ, आपके रास्ते में आने वाली हर चुनौती निश्चित रूप से सामने आएगी।\nआप थाह लेने से ज्यादा मजबूत हैं, इसलिए छोड़ने के लिए कभी दबाव न डालें।\nबैठना और कुछ नहीं करना आकर्षक लगता है, लेकिन यह जीवन में हारने का निश्चित तरीका है। जब आप ऐसा करने के लिए अलोकप्रिय हो तब भी आप दृढ़ता से काम कर सकते हैं। चीयर्स (और अपने जन्मदिन की पार्टी के लिए तैयार हो जाओ)!\nसही रास्ते पर होना पर्याप्त नहीं है। आपको अपने लक्ष्य की ओर बढ़ते रहना चाहिए। जन्मदिन मुबारक हो, और बल आपके साथ हो सकता है।\nघास दूसरी तरफ हरियाली दिख सकती है, लेकिन आपके पास यह है कि यह धरती पर आपको सबसे हरा-भरा बनाने के लिए क्या करती है। यहाँ आप कहाँ हैं कोने को जलाने के लिए!\nअपनी बेटी के लिए प्रेरणादायक जन्मदिन ग्रंथ\nमहान दिमाग महान चीजें कर सकते हैं! और पढ़ना एक शानदार दिमाग बनाने का एक तरीका है। पढ़ना और विकास करना कभी बंद मत करो।\nएक लड़की की जगह रसोई हुआ करती थी। अब और नहीं। आप रसोई घर से बाहर निकलें और अनुग्रह से अनुग्रह की ओर बढ़ें। आप मेरी प्यारी बेटी, जीवन में उत्कृष्ट चीजें हासिल करने जा रहे हैं। कभी मत भूलना कि।\nनेतृत्व एक स्थिति नहीं बल्कि एक मानसिकता है। इस दिन, आप हर उस क्षेत्र में नेतृत्व कर सकते हैं जहाँ आप जीवन में हैं। अपने दिन का अधिकतम आनंद लें।\nजानबूझकर अभ्यास करना, न कि केवल अभ्यास, जो मनुष्य को परिपूर्ण बनाता है। आप जीवन के बारे में जानबूझकर अपने उत्साह को कभी नहीं खो सकते।\nयह कहा जाता है कि आप उसी सोच के साथ उच्चतर जाने की उम्मीद नहीं कर सकते हैं जो आपको लाया है। आप जीवन के मोड़ और मोड़ के अनुकूल होना सीख सकते हैं। चीयर्स।\nअपनी पत्नी के लिए प्रेरणादायक जन्मदिन संदेश\nजब भी आप डर महसूस करें, तो जान लें कि आपको अपने डर का सामना करने की हिम्मत जुटानी चाहिए। मैं उस के साथ मदद करने के लिए यहां रहूंगा।\nजानेमन, मुझे तुम पर विश्वास है जैसे मैं भगवान को मानता हूं। हमेशा खुद पर विश्वास रखें और आप हमेशा असंभव को प्राप्त करेंगे। मैं तुमसे बहुत प्यार करता हु।\nक्या आप अपने डर के बजाय अपने सपनों को जी सकते हैं। अधिकतम करने के लिए अपनी सालगिरह का आनंद लें, मेरा प्यार।\nप्रत्येक धन्य दिन अनगिनत खूबसूरत चीजों के साथ आता है। आप हमेशा देख सकते हैं और सौंदर्य जीवन में बेसक पेश करना पड़ता है।\nअपने पति के लिए प्रेरणादायक जन्मदिन उद्धरण\nजब भी आपका मन करता है, कृपया यह जान लें कि बच्चे और मैं आपके लिए निहित हैं। आप अपने प्रकाश से इस दुनिया को रोशन करने के लिए पैदा हुए थे। अधिकतम करने के लिए अपने दिन का आनंद लें!\nमैं तुम्हारे साथ हर कदम पर तुम्हारे साथ नई जमीन तोड़ने के लिए वहाँ रहूँगा। जरा यह जानिए। बहुत शुभकामनाएँ!\nमैं तुमसे प्यार करता हूं और हमेशा तुम्हारे लिए रहूंगा। जब भी आप क्रेस्टफेलन महसूस करें तो इसे हमेशा याद रखें।\nकोई मुझे आशा और साहस से नहीं भरता जैसे तुम करते हो। जब भी जीवन आपको नीचे लाने की कोशिश करे, बस आपके दिमाग में यही है। मैं तुमसे प्यार करता हूँ।\nअपनी प्रेमिका के लिए प्रेरणादायक जन्मदिन संदेश\nआपको जानने के कारण मुझे विश्वास हो गया है कि जो लोग विश्वास करते हैं उनके लिए कुछ भी संभव है। कभी विश्वास करना मत छोड़ो!\nहां, जीवन कठिन हो सकता है, लेकिन भाग्य हमेशा उसी का पक्ष लेगा जो अतिरिक्त मील जाता है।\nजानेमन, आप में महानता है, और मैं इसे देखता हूं जब भी मैं आपको देखता हूं। एक बहुत ही खास व्यक्ति को जन्मदिन की शुभकामनाएं।\nआप हमेशा कम सफर तय करने वाले होते हैं। इस दिन, जीवन में आपके साहस और दृढ़ संकल्प को पुरस्कृत किया जा सकता है। चीयर्स।\nएक लाख मील की यात्रा हमेशा एक ही कदम के साथ शुरू होगी। आप जीवन को एक समय में एक सफल कदम उठा सकते हैं।\nअपने बॉयफ्रेंड के लिए प्रेरणादायक जन्मदिन का उद्धरण\nअच्छे साहसी बनो और आगे बढ़ो, भगवान के लिए वह होगा जो उन्होंने आपके जीवन में वादा किया है। जन्मदिन मुबारक हो प्रिय।\nइस जीवन में अपना सब कुछ दे दो, ताकि सब कहे और किए जाने के बाद, तुम्हें कोई पछतावा न हो।\nयदि परमेश्वर का आपको सफल होने का कोई इरादा नहीं था, तो वह आपको यह दूर नहीं लाएगा। ईश्वर पर भरोसा रखें, पाठ्यक्रम पर बने रहें और दौड़ पूरी करें।\nसफलता की अविश्वसनीय ऊंचाइयों तक पहुंचने के लिए बहुत आत्म विश्वास, दृढ़ संकल्प, साहस और दृढ़ता चाहिए। और मुझे आपकी क्षमता पर पूरा भरोसा है।\nअगर किसी के पास असंभव को संभव करने की क्षमता है, तो वह तुम हो, मेरा प्यार। वहाँ बाहर जाओ और दुनिया को अपनी उल्लेखनीय क्षमताओं को दिखाएं। चीयर्स।\nअपने भाई के लिए प्रेरणादायक जन्मदिन संदेश\nआप हमेशा जीवन के प्रति सही दृष्टिकोण रख सकते हैं क्योंकि आपका रवैया न केवल यह निर्धारित करेगा कि आप कितने सफल हो सकते हैं, बल्कि यह आपको बना या बिगाड़ भी सकता है\nआपके सपनों को प्राप्त करने की शक्ति आपके भीतर रहती है। और केवल आप ही उस शक्ति को प्राप्त कर सकते हैं। हो सकता है कि आपकी सालगिरह पर आपके भीतर ताकतवर ताकतवर ताकतवर हो जाए।\nअनादि काल से, जीवन में एकमात्र निरंतर परिवर्तन रहा है। अपने विशेष दिन पर, क्या आप वास्तव में यह है के लिए परिवर्तन को गले लगाना सीख सकते हैं।\nइस विशेष दिन पर मैं लॉरेन हटन के इस जन्मदिन के उद्धरण को आपके साथ साझा करने जा रहा हूं: 'हमें बड़े होने में सक्षम होना चाहिए। हमारी झुर्रियाँ जीवन के बीतने के हमारे पदक हैं। वे वही हैं जिसके माध्यम से हम हैं और हम जो बनना चाहते हैं। '\nजब भी आप लोगों को यह कहते हुए सुनते हैं कि आप इसे हासिल नहीं कर सकते हैं, तो आगे बढ़ें और अपने सभी को सिर्फ वही कहें जो आप हासिल नहीं कर सकते हैं और उनकी आवाज कब्र की तरह खामोश हो जाएगी।\nभाई, हमेशा विश्वास रखो कि आपके जीवन में कुछ सुंदर होगा और यह निश्चित रूप से होगा। जादुई जन्मदिन है।\nप्रेरणादायक जन्मदिन अपनी बहन के लिए उद्धरण\nजब मैं आपकी ओर देखता हूं, तो मुझे भविष्य का नेता दिखाई देता है। अब यह आप पर निर्भर है कि आप वहां जाएं और ऐसा करें। शुभकामनाएं, और जन्मदिन की शुभकामनाएं।\nकुछ अवसर इतने दुर्लभ हैं कि वे जीवन में एक बार आते हैं। इस अवसर पर, आप उन लोगों के बारे में जानने और उन्हें भुनाने में सक्षम हो सकते हैं जो आपके रास्ते में आते हैं। भगवान भला करे।\nआपके उपहार और क्षमताएं हमेशा आपके लिए रास्ता बनाएंगी। आपको बस उनके अनुसार पहचान करने और उनका उपयोग करने में सक्षम होना होगा। शुभकामनाएं।\nअसफलता का डर आपको रोकना मत। असफलता चरित्र को सीखने और बनाने का एक अवसर है।\nकृपया जान लें कि उदासीनता ने कभी भी जीवन की महान लड़ाई नहीं जीती है। जीवन में बड़ा समय जीतने के लिए, आपको खेलना चाहिए। यह आपके लिए निर्णय लेने का वर्ष हो सकता है।\nमैं हमेशा से आप पर विश्वास करता हूं। अंदाज़ा लगाओ? मैं अभी भी कर रहा हूं। यहां आपके लिए सफलता और सफलता के वर्ष हैं। जन्मदिन मुबारक हो, प्यारी सी।


बिना नाम के सालों से ट्रेन का बसेरा है ये स्टेशन, ट्रेन रुकने पर यात्री हो जाते हैं परेशान - Uttaranchal Today\nफोटो साभार -इन्टरनेट\nदुनिया में मौजूद हर चीज की एक पहचान होती है. ये पहचान उसके नाम से की जाती है. चाहे इंसान हो या कोई चीज, हर किसी का एक नाम होता है और इसी नाम से उसे आगे पहचाना जाता है. अगर कोई किसी जगह पर जाता है तो उसके बारे में भी नाम के जरिये ही बताया जाता है.\nभारत में हर छोटी सी जगह का एक नाम है. चाहे वो कोई गांव हो या क़स्बा. अगर कोई कहीं जाता है तो वो उसी नाम की जरिये जगह की जानकारी बाकी लोगों को देता है. अगर आप ट्रेन से ट्रेवल कर रहे होते हैं, तो अपनी मंजिल तक पहुंचने से पहले वो कई दूसरे डेस्टिनेशन को क्रॉस करते हैं. रेलवे स्टेशन के नाम से वो उस जगह के बारे में दूसरों को बताते हैं.\nरैनानगर रेलवे स्टेशन से जाना जाने वाला ये स्टेशन बाद में बेनाम हो गया. वजह बना दो गांवों के बीच चलने वाला मतभेद. रैना और रैनानगर के बीच काफी समय से मतभेद चलता आया है. ये स्टेशन रैना गांव की जमीन पर था. लेकिन इसका नाम रैनानगर रखा गया. इसी को लेकर दोनों में लड़ाई होने लगी. बाद में रेलवे स्टेशन पर मौजूद सकते नेम बोर्ड को हटा दिया गया. तब से लेकर अब तक इस स्टेशन का कोई नाम नहीं है. हालांकि, अभी भी इस स्टेशन का टिकट रैनानगर एक नाम से काटा जाता है.\nयह भी पढ़ें - 'शुरुआत आज उदयपुर से हुई अब अगला नम्बर..... - कन्हैयालाल की हत्या पर बोले BJP विधायक शलभमणि त्रिपाठी